ASOCIJACIJA MEDIJA - Newsletter, Maj 2009, No. 103\nMaj, 2009 No. 104\nŽESTOKO PROTIV OPOREZIVANJA HONORARNE SARADNJE\nMedijske kuće okupljene oko Asocijacije medija ocenile su da je izmenama i dopunama Zakona o porezu na dohodak građana drastično otežan već izuzetno težak finansijski položaj svih medijskih kuća u zemlji. Učinjeno je to i u trenutku kada je Asocijacija predložila, kao jednu od mera za pomoć u oporavku medijske industrije, upravo smanjenje i privremeno ukidalje dažbina koje su utvrđene ovim zakonom. Asocijacija medija skrenula je pažnju da usvojene izmene imaju izuzetno negativan uticaj na onaj deo poslovanja medijskih kuća, koji se zasniva na autorskoj i honorarnoj saradnji. Kod svih, a posebno kod velikih redakcija upravo ovo predstavlja značajan trošak poslovanja. Prihvaćenim izmenama prepolovljeni su, a u većem broju slučajeva i ukinuti normirani troškovi, koji se priznaju kao odbici od poreske osnovice pri isplati honorara autorima. Na informativnom planu na ovaj način je najozbiljnije ugrožena dalja saradnja sa više od 1.500 honorarnih saradnika - dopisnika i slobodnih novinara i fotoreportera iz svih krajeva Srbije, koji su nezaobilazni faktor u uspešnom ispunjavanju društvene uloge medija da kvalitetno i ravnomerno informišu iz svih krajeva zemlje. Reakcija medijskih kuća okupljenih oko Asocijacije medija samo je jedno od mnogobrojnih, žestokih reagovanja skoro svih medijskih i strukovnih udruženja kojima se na kraju pridružio i premijer Mirko Cvetković zahtevajući od Ministarstva finansija da u što kraćem roku preispita pojedine odredbe zakona i predloži odgovarajuća rešenja. Asocijacija medija očekuje da Vlada Republike Srbije i Narodna skupština hitno preispitaju usvojene izmene Zakona o porezu na dohodak građana u delu u kome se to odnosi na doprinose za honorare i autorski rad. Asocijacija medija, takođe, očekuje da se Vlada Republike Srbije što pre izjasni o predlogu mera za pomoć medijima, koji je dostavila u formi zaključaka Upravno odbora.\nMEDIJSKA PODRŠKA AKCIJI „SRBIJA PROTIV RAKA“\nU sedištu Asocijacije medija nedavno je održan skup posvećen medijskoj podršci akcije „Srbija protiv raka“. Gosti glavnih urednika i direktora medijskih kuća okupljenih oko Asocijacije medija bili su Tomica Milosavljević, ministar zdravlja, Nevena Karanović, zamenica ministra i Svetlana Vukajlović, direktorka Republičkog fonda za zdravstveno osiguranje. Gosti a pre svega ministar zdravlja iskoristili su priliku da prisutne detaljno informišu o svim aspektima ove akcije koja se sprovodi na nacionalnom nivou a pokrenuta je u svetlu činjenice da se u Srbiji na godišnjem nivou registruje 32.000 obolenih od raka a da svake godine umre oko 20.000 obolelih. Konstatovano je da je akciji čiji osnovni cilj prevencija a zatim i borba za smanjenje broja smrtnih slučajeva od ove opake bolesti zajednička briga kako Ministarstva zdravlja tako i svih medijskih kuća okupljenih oko Asocijacije medija. U tom kontekstu dogovoreno je da sve medijske kuće, pojedinačno, u što kraćem periodu dostave predloge mogućih aktivnosti na ovom planu a da će u međuvremenu ministarstvo sagledati i realne finansijske mogućnosti za realizaciju ovih aktivnosti.\nDelegacija u čijem su sastavu bili predstavnici medijskih asocijacija i novinarskih udruženja potpisnika Osnivačkog akta o firmiranju Saveta za štampu boravila je od 27. do 29. aprila u Oslu na poziv Norveškog saveta za štampu, a kao gost Vlade Kraljevine Norveške. Osnovni zadatak predstavnika Asocijacije medija, Lokal Pressa, UNS-a i NUNS-a bio je da se na licu mesta upoznaju sa metodologijom i načinom rada Norveškog saveta za šampu, koji ima višegodišnje iskustvo u radu. Predusretljivi i ljubazni domaćini zaista su se potrudili da za članove delegacije organizuju niz zanimljivih i informativnih sustera. Naši predstavnici su, pored ostalog, prisustvovali radnoj sednici Saveta za štampu. Takođe su posetili redakciju dnevnog lista Dagbladet i razgovorali sa Larsom Helleom, prvim urednikom zaduženim za etička pitanja profesije u Norveškoj. Organizovana je i poseta izdavačkoj kući EDA Media i razgovor sa njenim direktorom Stigom Finslom. Naši predstavnici imali su i susret sa generalnim sekretarom asocijacije Lokal Media – Rune Hetlandom. Domaćini su tokom susreta izneli svoje opaske u odnosu na rad Norveškog saeta za štampu a u želji da gostima pomognu da se ubrzaju i privedu kraju svi poslove oko formiranja saveta u Srbiji. Saradnja sa Norveškim Savetom za štampu i Vladom Norveške na ovom planu biće nastavljena i ubuduće.\nOBELEŽEN JUBILEJ B92\nB92 je osnovan 15. maja 1989. godine kao omladinska radio stanica koja je program emitovala samo u Beogradu. Proslavljajući dvadeseti rođendan čelnici B92 ističu da je on tokom vremena izrastao u kompaniju koja obuhvata: najslušaniju radio stanicu u zemlji, treću najgledaniju nacionalnu televiziju, najposećeniji web sajt u regionu, zapaženu muzičku i književnu produkciju i fondaciju sa društveno odgovornim projektima i Kulturnim centrom REX. Danas radio B92 svakodnevno sluša više od milion ljudi. I dok najstariji član porodice B92 slavi dvadeseti rođendan najmlađi, kablovski informativni kanal B92 Info, tek je napunio godinu i po dana.\nNOVO RUKOVODSTVO RADIJA I TELEVIZIJE NOVI SAD\nRadio i Televizija Novi Sad dobili su nove direktore i glavne i odgovorne urednike na predlog generalnog direktora RUV-RTV Blaže Popovića. Članovi Upravnog odbora za direktora radija imenovali su Pavla Milivojeva, a za direktora Televizije Novi Sad Aleksandra Dotlića. Za glavnog i odgovornog urednika Radija Novi Sad imenovan je Radovan Balać, a za glavnog i odgovornog urednika Televizije Novi Sad postavljen je Ljubiša Nikolin. Sve odluke donete su jednoglasno. Na konkurs za rukovodeća mesta RUV-RTV prijavila su se ukupno 24 kandidata i to za direktora TV NS osam kandidata, direktora RNS četiri kandidata, a za glavne i odgovorne urednike TVNS i RNS po šest kandidata.\nOBELEŽEN SVETSKI DAN SLOBODE ŠTAMPE\nPozivom na prekid rada u pet minuta do 12 sati i tradicionalnim skupom u beogradskom Pionirskom parku, Udruženje novinara Srbije, Sindikat novinara Srbije, Nezavisno udruženje novinara Srbije i Granski sindikat medija „Nezavisnost“ obeležili su 3. maj - Svetski dan slobode medija. Nezavisno udruženje novinara Srbije obeležilo je Svetski dan slobode medija i dodelom tradicionalnih nagrada za istraživačko novinarstvo.\nRINGIER: USPEŠNI UPRKOS KRIZI\nKompanija “Ringier” (član Asocijacije medija), koja je u Srbiji vlasnik tri dnevne novine - “Blica”, “Aloa” i “24 sata”, tri magazina i šest internet izdanja, a odnedavno i nedeljnika NIN, povećala je promet za 1,6 miliona švajcarskih franaka u prošloj godini, a prihodi od prodaje porasli su na oko četiri miliona švajcarskih franaka. Ove podatke, na specijalno organizovanoj konferenciji za štampu saopštili su Mihail Ringier, predsednik kompanije, njegovi saradnici iz Švajcarske i Jelena Drakulić – Petrović, generalna direktorka Ringier d.o.o. u Srbiji.\nPrema njenim rečima Kompanija “Ringier” u Srbiji stigla je u 2008. godini do 39 odsto tržišnog učešća u ukupnom tiražu dnevnih novina na ovdašnjim prostorima, što je za sedam odsto više nego godinu dana ranije. Predsednik kompanije, Mihael Ringier istakao je da je na nivou grupe koja posluje u deset zemalja Evrope i Azije ostvaren rekordni rast od 5,3 odsto i promet od 1.536 milijardi švajcarskih franaka. I Mihael Ringier i Jelena Drakulić – Petrović posebnu pažnju na konferenciji za štampu posvetili su magazine NIN koji je od nedavno u vlasništvu Ringier d.o.o. Istaknuto je da će za početak u NIN biti investirano 10 miliona dinara, a da će najveći deo sredstava biti usmeren na digitalizaciju i opremanje onlajn izdanja.\nNAJBOLJE SVETSKE NOVINSKE FOTOGRAFIJE U BEOGRADU\nIizložba „World Preš Photo 2008“, na kojoj su predstavljeni radovi pobednika svetskog godišnjeg takmičenja u kategoriji novinske fotografije, održava se od 16. do 30. maja u Domu omladine u Beograda. Na ovogodišnjem takmičenju učestvovalo je 5.508 fotografa iz 124 zemlje, a u konkurenciji za nagrade bilo je 96.268 fotografija. Izložbu su 16. maja otvorili ambasador Holandije u Srbiji Ron van Dartel, ambasador Misije OEBS u Srbiji Hans Ola Urstad i ministar kulture Srbije Nebojša Bradić, a postavka će biti i deo kulturne ponude manifestacije „Noć muzeja“. „World Preš Photo“ je nezavisna, neprofitna organizacija sa sedištem u Amsterdamu, gde je i osnovana 1955. godine.\nPOTPISAN SPORAZUM O RAZMENI EMS POŠILJAKA\nSporazum o razmeni EMS pošiljaka između Javnog preduzeća PTT saobraćaja „Srbija” (pridruženi član Asocijacije medija) i poštanskih operatora iz Hrvatske, Makedonije i Crne Gore potpisan je 9. maja u Beogradu.\nU ime Pošte Srbije sporazume je potpisao generalni direktor Goran Ćirić, ispred „Hrvatske pošte” d.d – predsednik Uprave Robert Jukić, iz A.D. za poštanski saobraćaj „Makedonska pošta” – generalni direktor Ejup Rustemi i ispred „Pošte Crne Gore” DOO – izvršni direktor Milan Martinović.\nJavno preduzeće PTT saobraćaja „Srbija”, kao moderni javni poštanski operator, uvođenjem EMS (Express Mail Service) usluge najvišeg kvaliteta će korisnicima poštanskih usluga omogućiti najbrži prenos pošiljaka u međunarodnom poštanskom saobraćaju, po pristupačnim cenama, uz poštovanje najkraćih rokova prenosa.\nPošta Srbije će na ovaj način, zajedno sa poštanskim operatorima zemalja u regionu, upotpuniti ponudu poštanskih usluga visokog kvaliteta.\nNezavisno udruženje novinara Srbije (NUNS) i Ambasada SAD u Srbiji uručili su na svečanosti, održanoj na Fakultetu dramskih umetnosti, nagrade za istraživačko novinarstvo u kategorijama mladih i iskusnih novinara povodom Svetskog dana slobode medija koji se obeležava 3. maja.\nŽiri NUNS-a izabrao je najbolje od 27 radova prispelih na konkurs, koji je organizovan četvrtu godinu za redom. U kategoriji radija nije proglašen pobednik, pa su nagrade preusmerene na još dva televizijska priloga.\nNovinaru Dejanu Dimiću pripala je nagrada u kategoriji pisanih medija za autore starije od 35 godina za tekst „Dobro kontrolisani poslovi”, objavljen u „Vranjskim novinama”.\nNagradu u kategoriji mlađih novinara u pisanim medijima podelile su novinarke agencije „Beta” Mirjana Pantić i Ivana Jovanović za tekstove „Luda kuća lažnog iscelitelja DDD” i „Žrtvovanje žrtava”, objavljene u Dosijeu o medijima NUNS.\nZa televizijski prilog „Tajna Žute kuće” emitovanog na RTV B92 žiri je nagradio novinarke Jelenu Veljković, Radoslavku Despotović, Jasminu Pašić i Sandru Mandić u kategoriji iskusnih novinara, dok je prilog „Vrela krv” doneo nagradu Milošu Teodoroviću i Ivani Lalić Majdak u kategoriji mladih novinara.\nNagrada je pripala i ostvarenjima „Vučko Manojlović - čekajući smrt” autora Ane Vojvodić i Miljana Vitomirovića i „U ime naroda - znakovi pored puta” Ines Meštrović.\nLJILJANA SMAJLOVIĆ PREDSEDNIK UNS\nNa redovnoj izbornoj skupštini Udruženja novinara Srbije, koja je održana u Vrnjačkoj Banji, za novog predsednika Udruženja, većinom glasova izabrana je Ljiljana Smajlović, doskorašnja glavna urednica lista “Politika”. Ovu funkciju do sada je u dva mandata obavljao Nino Brajović.\nSkupštini je prisustvovalo više od 300 novinara iz cele Srbije, od kojih je 255 glasalo na izborima. Kao kandidat Upravnog odbora UNS, Ljiljana Smajlović dobila je 195 glasova, dok je, Đuro Bilbija, dugogodišnji novinar i urednik “Borbe”, “Večernjih novosti” i “Glasa javnosti”, kao kandidat veterana UNS i Društva novinara Vojvodine, dobio 52 glasa.\nITALIJANSKO PRIZNANJE MIODRAGU BABIĆU\nPredsednik Hemofarm koncerna (pridruženi član Asocijacije medija) i potpredsednik STADA Grupe, Miodrag Babić, dobitnik je visokog priznanja Cavaliere dell'Ordine della Stella della Solidarietà Italiana, koje opredeljuje Giorgio Napolitano, predsednik Republike Italije.\nAlessandro Merola, ambasador Republike Italije u Beogradu je na prigodnoj svečanosti u vršačkom Hotelu Villa Breg uručio priznanje Miodragu Babiću za doprinos razvoju farmaceutske industrije i značajnom pospešivanju privredne saradnje Italije i Srbije. Priznanje je kruna dugogodišnje saradnje započete pre više od tri decenije.\nPrvi oblici italijansko-srpske saradnje u južnobanatskoj regiji započeti su sredinom sedamdesetih prošlog veka. Zajedničko ulaganje sa Paperplastom, italijansko-švajcarskim partnerom iznedrilo je fabriku samosložive ambalaže Hemoplast, danas pogon Hemofarma. Zajednički poduhvati, inicirani i realizovani na obostrano zadovoljstvo doveli su do rađanja novih ideja, među kojima i izgradnju fabrike staklenih ampula početkom devedesetih. Kompanija Franka Sanmartina Vetropak iz Palerma i Hemofarm registrovali su zajedničko preduzeće Farmopak\nU BEOGRADU ODRŽANA KONFERENCIJA EVROPSKIH ABC ORGANIZACIJA\nU Beogradu je, početkom maja, u organizaciji ABC Srbija, uspešno održana godišnja konferencija evropskih ABC organizacija i svetski Bord direktora IFABC. Na skupu je posebna pažnja posvećena razvoju ABC i medija u uslovima ekonomske krize i prelasku na nove medijske tehnologije, kao posledici ove krize. Prema očekivanjima predstavnika zapadnih zemalja, kriza bi trebalo da se ublaži do početka 2010. godine. Ono oko čega se slažu svi delegati, jeste projekcija da globalna medijska industrija posle krize - više nikad neće biti ista. Očekuju se značajne tehnološke promene, koje će na medijsku scenu doneti „nove medije“, pri čemu se u prvom redu misli na elektronska i digitalna izdanja dosadašnjih štampanih medija. Značajno za naš region je aktivnost ABC Srbija, koja je uspela da uspostavi prvi „regionalni network“ ABC organizacija, time što je inicirala otvaranje ABC Bosne i Hercegovine i ABC Hrvatske. Ovom pulu će se pridržiti Rumunija i Bugarska, a očekuje se i skori ulazak Grčke. Ideja je da se uspostavi regionalni odit, koji će koristiti kompanije koje posluju na ovim prostorima, ali i da se uvede regionalni odit naslova, koji se prodaju na prostoru regiona. ABC Srbija je imala zapaženu prezentaciju na temu medijske scene u Srbiji, projekta budućeg regionalnog netvorka, ali joj je odato priznanje i za konkretan doprinos širenju ABC organizacija.\nU LONDONU ODRŽAN 37. KONGRES FIPP\nU Londonu je početkom maja održan 37. kongres FIPP http://www.fipplondon09.com, međunarodne asocijacije izdavača magazina, koja okuplja najveće svetske izdavače periodičnih publikacija. U radu kongresa učestvovalo je više od hiljadu delegata iz svih krajeva sveta, a među predavačima i panelistima izdvajala su se imena poput Džonatana Njuhausa, predsednika kompanije Conde Nast (Vogue, Glamour, GQ, Vanity Fair...), Maurisa Levija, predsednika Publicis Group, Mata Britina iz Google UK, Vila Vajthorna, predsednika "Virgin Galactic" i mnoga druga.\nKao i na protekla dva kongresa u Njujorku i Pekingu, Srbiju je predstavljao Robert Čoban, predsednik "Color Press Group" (član Asocijacije medija), a ove godine mu se pridružio I Bernd Rademann, generalni director Adria Media Group – Srbija (takođe član Asocijacije medija). Glavna tema kongresa bila je, naravno, dramatična ekonomska kriza koja je\nposebno pogodila izdavačku industriju u celom svetu. Opšta ocena je da po\nisteku recesije više ništa neće biti isto i da će brojni "tradicionalni mediji" morati značajno da se prilagode novim navikama svojih konzumenata i da dobar deo svojih sadržaja prenesu na nove platforme kao što su internet i mobilni telefoni. Sledeći, 38. kongres FIPP biće održan 2011. u Nju Delhiju, u Indiji.\nPRVI „TELEKOM SRBIJA MEDIJA OPEN“\nNa turniru „Telekom Srbija medija Open“ koji je kompanija Telekom Srbija (pridruženi član Asocijacije medija) organizovala u okviru „Serbia Open 2009“ nakon uzbudljivih mečeva predstavnika medijskih kuća, u ulozi teniskog reketa broj jedan, među novinarima se našao Milan Bošković, sportski novinar rtv B92.\nU dramatičnom finalnom meču, Bošković je izborio pobedu nad kolegom Momčilom Arbutinom, novinarom Televizije Pink. Vredne nagrade finalistima uručio je generalni direktor Telekoma Srbija Branko Radujko.\nMeđu 16 takmičara našli su se i predstavnici Blica, Pressa, Politike, Mobilnog magazina, Bravo Screen Funa, Bete, televizije Pink i B92 kao i Internet portala Mondo i Kuda za vikend.\nKompanija Telekom Srbija, nastojaće da ovakvim akcijama i dalje promoviše naš glavni grad kao značajno mesto na mapi svetskih teniskih dešavanja.\nKLUB PRIVREDNIH NOVINARA NAGRADIO “DELTA AGRAR”\nKlub privrednih novinara, Privredna komora Novog Sada i Društvo agrarnih ekonomista dodelili su Kompaniji Delta Agrar, koja posluje u sastavu Delta Holedinga (pridruženi član Asocijacije medija) priznanje Agrobiz lider u voćarstvu. Priznanje je uručeno predstavnicima kompanije u okviru konferencije o agraru: “Uloga znanja i obrazovanja u podizanju izvozne konkurentnosti domaćih proizvoda i razvoju agrara”. Delta Agrar je nagrađen za projekat voćnjaka na svom imanju Podunavlje u Čelarevu, koji, prema obrazloženju stručnog žirija, primenjuje nove tehnologije u proizvodnji jabuka i doprinosi podizanju izvozne konkurentnosti domaće proizvodnje. Delta Agrar ranije je obavestio medije da proizvođačima jabuka u Srbiji nudi da se priključe ovom projektu, a kompanija se obavezuje da u narednih 15 godina otkupi sav rod jabuka odgovarajućih sorti i kvaliteta.\nU CRNOJ GORI STARTOVAO MAGAZIN „LJEPOTA I ZDRAVLJE“\nKompanija Color Press Group (član Asocijacije medija) lansirala je na tržište štampe u Crnoj Gori magazin „Ljepota i zdravlje“. Na ovaj način Crna Gora je postala poslednja, šesta\nrepublika nekadašnje Jugoslavije, koja je dobila svoje izdanje ovog magazina. Magazin će se prodavati po ceni od 1 evra i štampa se u početnom tiražu od 15.000 primeraka. Pored lokalnih kompanija i mobilnih operatera, ovaj projekat su svojim oglasima podržali i najveći međunarodni kozmetički brendovi poput L'Oreala i Nivee.\nLaunch party povodom pokretanja crnogorske "Ljepote i zdravlja" održan je početkom maja u hotelu "Splendid" u Bečićima. "Lepota i zdravlje" pokrenuta je u Srbiji, u januaru 2001. godine, slovenačko (L&Z) i izdanje za BiH ("Ljepota i zdravlje") pokrenuto je 2007. godine, izdanja za Makedoniju ("Ubavina i zdravje") i Hrvatsku\n("Ljepota i zdravlje") 2008. i, napokon, crnogorsko ("Ljepota i zdravlje") - ove godine.\nCOMTRADE PROMOVISAO „FABRIKU ZNANJA“\nPredsednik Vlade republike Srbije Mirko Cvetković otvorio je u ComTrade tehnološkom centru (pridruženi član Asocijacije medija) IT manifestaciju „Fabrika znanja". Premijer Cvetković je, otvarajući ovu petodnevnu manifestaciju o informacionim tehnologijama, izjavio da će Vlada Srbije uprkos krizi nastaviti da ulaže u informacione tehnologije kako bi stvorila uslove za profesionalni razvoj mladih i obrazovanih ljudi. „Fabrika znanja" je edukativno-poslovna IT manifestacija, a kompanija ComTrade Group kao organizator tog događaja, prikazuje domaćoj javnosti u Srbiji potencijale novih tehnologija i poslovnih rešenja\nVeselin Jevrosimović, predsednik ComTrade Group istakao je da je ova manifestacija svojevrsni odgovor na pitanje kako stručnjaci kompanije vide Srbiju u 21. veku. Tokom trajanja „Fabrike znanja“, potpisani je Ugovor o donaciji humanitarnoj organizaciji „Naša Srbija“, kao i ugovori o poslovno tehničkoj saradnji sa Računarskom i Matematičkom gimnazijom iz Beograda, Fakultetom informacionih tehnologija Beograd, Računarskim fakultetom Beograd i Fakultetom tehničkih nauka Novi Sad.\n“THE SCOTSMAN” LANSIRAO VISKI WEBSAJT\nDnevni list “The Scotsman” lansirao je nedavno na adresi www.scotsman.com/whisky vebsajt koji je u potpunosti posvećen viskiju. Redakcija misli da će kvalitet i kvantitet informacija o tradicionalnom škotskom piću privući mnogobrojne posetioce te da će ove stranice ubrzo postati i profitabilne jer će privući zainteresovane oglašivače\nMARDOK BI DA NAPLAĆUJE ONLAJN VESTI\nMedijski mogul Rupert Mardok mogao bi da odluči da već pre isteka ove godine počne da naplaćuje onlajn sadržaje na sajtovima novina poput The Times ili The Sun. Time bi postao prvi vlasnik nekih novina čiji sadržaj se ne zasniva isključivo na finansijskim i ekonomskim informacijama, koji bi insistirao da korisnici plaćaju ono što su do sada dobijali besplatno. Mardok je inače izjavio da je uveren da je period najgore krize ostao iza njegove medijske imperije oličene u News Corp. koja je u prva tri meseca ove godine zabeležila pad prihoda od 47 odsto. Ovakvom padu u prvom kvartalu sigurno je značajno doprineo pad prihoda od oglasa, koji je u Wall Street Journal bio manji za 33 procenta, u britanskim dnevnim listovima u vlasništvu kompanije za 21 odsto, a u australiskim štampanim medijima u Mardokovom vlasništvu za 16 procenata.\nEVENING STANDARD U NOVOM RUHU\nPolovinom maja londonski Evening Standard, koji je od nedavno u vlasništvu Rusa Aleksandra Lebedeva osvanuo je na tržištu ne samo sa novim grafičkim izgledom već i sa delimično dopunjenim imenom. Naime list se sada zove “London Evening Standard”. Novi izgled osim više “funkcionalnih” belina podrazumeva, novi font i naslove ali i nove sekcije posvećene zdravlju, trendovima, modi. Magazin “FS” i dalje će biti petkom dodatak listu. List se na tržište Londona plasira u tiražu od 650.000 primeraka\n“METRO” SE POVLČI I IZ AMERIKE\nKompanija Metro Internacional, najveći svetski izdavač besplatnih dnevnih listova odlučila je da se nakon Španije povuče i sa tržišta SAD. Odluka je već doneta i proivođača gubitaka firmu Metro USA kupila je kompanija Sebay Media. Sporazum podrazumeva vlasništvo nad njujorškim i filadelfijskim izdanjem kao i 51 procenat vlasništva u bostonskom izdanju, gde se vlasništvo deli sa Boston Globe. Pomenuta tri lista distribuiraju se u ukupom tiražu od 590.000 primeraka i imaju oko 1,2 miliona čitalaca. Menadžment Metro International doneo je i odluku da direkciju firme preseli i z Londona u Stokholm.\nZA MINISTARSKE PIKANTERIJE 150.000 FUNTI\nDobro obavešteni krugovi u medijskoj sferi Velike Britanije tvrde da sada već famozni disk sa podacima o neuobičajnim troškovima članova britanske vlade nije odmah dospeo u ruke The Daily Telegrapha. Tvrdi se da je disk “na tržištu” po početnoj ceni od 250.000 funti plus 50.000 funti za analizu podataka, bio skoro dve nedelje i da su ga neki tabloidi odbili što zbog cene što zbog uverenja da podaci koji su na disku i nisu tako senzacionalni. Dobro obavešteni tvrde da je na kraju disk dospeo u roke novinara The Daily Telegraph za skroman iznos od 150.000 funti.\nPROGLAŠENI NAJBOLJI “LOKALCI” VELIKE BRITANIJE\nNedavno su saopštena imena najboljih britanskih listova na loklanom nivou. Odlukom žirija najbolji dnevni list u kategoriji onih čiji je dnevni riraž iznad 40.000 primeraka ove godine je aberdinski “Press&Journal”. Najbolji dnevni list u kategoriji onih sa tiražom ispod 40.000 primeraka stiže iz Carlislea i zove se “News&Star”. Kada je reč o nedeljnicima u kategoriji onih čiji tiraž je veći od 20.000 primeraka najbolji je “South London Press”, a u kategoriji onih sa tiražom ispod 20.000 primeraka ovogodišnji laureat je “East London Advertiser”.


Poslodavci za zdravstveno osiguranje duguju više od 63 miliona eura | Ekonomist\nPoslodavci Fondu za zdravstveno osiguranje za doprinose duguju preko 63 miliona eura, a skoro polovina ovog duga je realno nenaplativa, pokazuju podaci koje je Poreska uprava dostavila CdM-u.\nPrema evidenciji Poreske uprave, ukupan iznos dospjelog poreskog duga po osnovu doprinosa za zdravstveno osiguranje iznosi 63.095.782 eura.\n– Od toga se na obaveze poreskih obveznika koji se prema kriterijumima Ministarstva finansija smatraju aktivnim, i prema kojima su uspjerene sve raspoložive zakonom propisane mjere za naplatu odnosi 38.073.754 eura – kazali su za CdM iz Poreske uprave.\nNavode da Poreska uprava u kontinuitetu preduzima sve zakonom propisane prema poreskim obveznicima koji imaju dospjele a neizmirene poreske obaveze, a posebno u segmentu obaveza po osnovu zarada zaposlenima – poreza na dohodak fizičkih lica i doprinosa za obavezno socijalno osiguranje, koji uključuju i doprinose za zdravstveno osiguranje.\n– Aktivnosti na povećanju poreske disipline u oblasti tržišta rada rezulturale su smanjenjem dospjelog poreskog duga po osnovu poreza i doprinosa na zarade zaposlenih tokom prethodne tri godine za preko 121 milion eura – navode oni.\nTakođe, treba istaći da Poreska uprava i u postupcima inspekcijskog nadzora posebnu pažnju posvećuje kontroli regularnosti obračunavanja, prijavljivanja i plaćanja obaveza po osnovu zarada zaposlenih.\n– Samo tokom 2018. godine poreska inspekcija utvrdila je neprijavljene obaveze po ovom osnovu u iznosu od 21.711.246 eura – ističu oni.\nU Uniji poslodavaca za CdM ističu da je dug koji crnogorska privreda, ali i drugi obveznici doprinosa za zdravstveno osiguranje, imaju prema Fondu izuzetno visok.\n“Nama u Uniji poslodavaca Crne Gore ukazuje na manjkavosti sistema u kojem do takvog duga dolazi, pri čemu smatramo da je od velike važnosti pronaći uzroke ove neželjene pojave i njima se ozbiljno baviti kako bi se ovaj problem neutralisao ili sveo na prihvatljiv nivo”, rekao je CdM-u Filip Lazović iz UPCG.\nOvakvo stanje, navodi on, prije svega može se povezati sa činjenicom da je preko 16000 crnogorskih preduzeća u blokadi što ukazuje na jedan širi problem – nepovoljan poslovni ambijent koji ugrožava poslovanje ili čini da se poslovni subjekti gase u nemogućnosti da opstanu.\n“Mi u Uniji poslodavaca već duži vremenski period ukazujemo na neophodnost promjena koje se prije svega odnose na rasterećenje crnogoskih privrednika i ustanovljavanja regulative i prakse koja pogoduje biznisu, kako u njegovom stvaranju i razvijanju, tako i u njegovoj održivosti. Direktni gubitak zbog okolnosti da je dio dugovanja po osnovu doprinosa nenaplativ ima državni budžet, međutim, indirektno, negativne efekte takve okolnosti svakako pogađaju prvenstveno crnogorsku privredu, kao i društvo u cjelini”, kazao je Lazović.\nOn ističe da postoji još jedan uzrok ovakvog problema.\n“Osim nepovoljnog poslovnog ambijenta, uzroke ovakvog stanja dijelom možemo pronaći i u namjernim osnivanjem novih privrednih društava uz gašenje starih od strane istih pojedinaca, pri čemu se, shodno institutu ograničene odgovornosti, za nastale obaveze odgovara isključivo imovinom firme”, naglasio je Lazović.\nZa CdM zaključuje da bi ovakva pojava morala biti u fokusu pažnje nadležnih organa na način što bi se ovakvo neodgovorno ponašanje pojedinaca kontrolisalo čime bi se preduprijedili negativni efekti.


Potpisan Sporazum o saradnji između Federalnog ministarstva kulture i sporta i Instituta za razvoj mladih KULT\nFederalni ministar kulture i sporta Salmir Kaplan i izvršni direktor Instituta za razvoj mladih KULT Jasmin Bešić potpisali su 10. jula u Sarajevu Sporazum o saradnji koji bi trebao biti primjer dobre saradnje između vladinog i nevladinog sektora.\nPredmet potpisivanja Sporazuma je definiranje saradnje u oblasti izrade analize brige vlasti o mladima na osnovu istraživanja, ali i formiranju i promoviranju politika prema mladima u FBiH, a u skladu s odredbama Zakona o mladima FBiH koji je usvojen u junu 2010. godine i koji su do sada u najvećoj mjeri implementirale lokalne zajednice.\nMinistar Kaplan je naglasio da je potpisivanje Sporazuma jedan od koraka koji vode poboljšanju statusa mladih, dodajući da je Zakonom o mladima propisano da jedno od 16 ministarstva u Vladi FBiH dobije naziv mladih, a odlučeno je da to bude upravo Federalno ministarstvo kulture i sporta.\nMinistar je napomenuo i to da je u toku procedura izmjena i dopuna zakona o ministarstvima kojim će se ime ovog ministarstva promijeniti u Ministarstvo kulture, sporta i mladih, a uz to će ovo ministarstvo dobiti i određene ovlasti zahvaljujući kojima će nadgledati sve projekte koji se realiziraju u okviru drugih ministarstva, a tiču se mladih.\nSporazumom nisu regulirane finansijske obaveze, ali ministar Kaplan je rekao da Sporazum podrazumijeva finansijsku podršku, budući da je poslije nekoliko godina nepostojanja transfera za mlade, ove godine u budžetu za mlade planirano 200.000 KM.\nIzvršni direktor KULT-a Jasmin Bešić, kazao je da će se Sporazum fokusirati na rješavanje triju značajnih oblasti, a koje se tiču Zakona o mladima FBiH. Jedna od njih je provođenje istraživanja o problemima i potrebama mladih u FBiH, jer trenutno ne postoje aktualni podaci o stanju mladih, a potrebni su za izradu strategije o mladima.\n"Drugi segment je uređenje obuke i certificiranje službenika za mlade, a budući da ne postoji institucija koja bi to radila, na tome je potrebno raditi. Treći segment odnosi se na informiranje mladih o tome šta Vlada FBiH radi o pitanjima mladih, kao i informiranje javnosti o svim politikama koje u sebi sadrže mjere za mlade", pojasnio je Bešić.\nPotpisnici Sporazuma najavili su da će informirati javnost o segmentima realizacije Sporazuma.


Boris Tadić: Pojavila se razlika između planova DS i mojih ambicija – mojKontakt portal – Radio Televizija Kontakt\nBoris Tadić: Pojavila se razlika između planova DS i mojih ambicija\nTadić je, gostujući u Dnevniku RTS-a, rekao da je odluka o ostavci njegov lični čin i da o tome nije razgovarao sa predsjednikom DS-a Draganom Đilasom.\n“Video sam da sam u manjini na Glavnom odboru stranke. Imam iskustva u politici da mogu da prepoznam šta se radi. Tamo gde ima mesta za politiku Zorana Živkovića, nema mesta za moju političku filozofiju”, objasnio je Tadić.\nPrema njegovim riječima, potpuno je legitimno što Đilas, kao predsjednik stranke, ponovo vraća neke “nove stare ljude”.\nMeđutim, kako je dodao, ne radi se o Zoranu Živkoviću, već o politici kojoj se suprotstavljao.\nTadić je rekao da, iako je za kompromis, ima trenutaka kad treba raščistiti stvari.\n“Demokratska stranka treba da izađe sa čistom politikom na predstojeće parlamentarne izbore i da dobije rezultat na osnovu toga”, kaže Tadić i napominje da bi podnio ostavku i da nije bilo odluke o izborima.\nBivši lider demokrata smatra da DS ne može da bude aranžman svih političkih stranaka.\nTadić je ponovo demantovao spekulacije u medijima o formiranju demokratskog fronta i napomenuo da u ovom trenutku ne zna šta će raditi dalje u svojoj političkoj karijeri.\nGovoreći o tužbi koju je najavio Živković, Tadić je pojasnio da nije rekao da je Živković vršio krivična djela, već da su u vrijeme kada je on bio premijer bile afere koje su bile veliki teret i naveo kao primjer aferu “Bodrum”.\nKako vam Fejsbuk može uništiti brak ili vezu


Nošenje zaštitnih maski u zatvorenom javnom prostoru je i dalje obavezno\nU Federaciji Bosne i Hercegovine (FBiH) od 31.maja nije obavezno nošenje maski na otvorenom, naredba je Kriznog štaba federalnog Ministarstva zdravstva.\nFBiH dozvolila okupljanja do 300 ljudi na otvorenom prostoru\nNaredbom je dozvoljen rad poslovnim subjekatima, održavanje sportskih takmičenja bez prisustva publike, te trenažnih procesa uz obavezno pridržavanje higijensko-epidemioloških mjera.\nDozvoljen je i rad gradskog, prigradskog i međugradskog prijevoza uz obavezno pridržavanje higijensko-epidemioloških mjera.\nPreporučuje se svim stanovnicima Federacije BiH da ne putuju u zemlje pogođene korona virusom, zbog povećanja rizika od unošenja korona virusa, a što bi dodatno moglo rezultirati pogoršanjem epidemiološke situacije.\nDozvoljeno je kantonalnim štabovima Ministarstava zdravstva uvođenje i restriktivnijih mjera spram procjene epidemiološke situacije u kantonu, odnosno opštini, uz prethodnu suglasnost Kriznog štaba Federalnog ministarstva zdravstva – saopšteno je iz tog ministarstva.\nZabranjen je rad osnovnih, srednjih škola i fakulteta, sa izuzetkom vježbi i praktičnog rada, odbrane diplomskih i magistarskih radova, doktorskih disertacija.\nNaredba i preporuke su, kako se navodi u saopštenju, obavezujuće za krizne štabove kantonalnih ministarstva zdravstva, zdravstvene ustanove i privatnu praksu, te pravne i fizičke osobe.\nVlada Federacije BiH na telefonskoj sjednici 29.maja donijela je odluku o ukidanju stanja nesreće koje je proglašeno zbog pandemije koronavirusa.\nVlada FBiH je 16. marta proglasila stanje nesreće zbog pojave korona virusa.\nVlasti u Republici Srpskoj 21.maja su ukinule vanredno stanje u ovom entitetu.


Bačevac tražio od premijerke zamrzavanje cena i za halal meso – SDP Srbije\nNa sednici Narodne skupštine Republike Srbije, kojoj je prisustvovala predsednica Vlade Ana Brnabić, narodni poslanik SDP Srbije dr Muamer Bačevac pohvalio je meru Vlade o zamrzavanju cena pet osnovnih životnih namirnica.\nBačevac je istakao da je ovo socijalno odgovoran potez Vlade i da briga o najsiromašnijima mora biti imperativ.\nOn je podsetio da su pet namirnica kojima se zamrzava cena na šest meseci kristal šećer, brašno tip 400, suncokretovo ulje, svinjsko meso od buta i dugotrajno mleko sa 2,8 odsto masnoće.\nBačevac je naglasio da je ovom odlukom uvršteno samo svinjsko meso i da nema halal mesa za muslimane, ističući uverenje da je u pitanju samo propust.\nBačevac je izrazio nadu da će Vlada posebno obratiti pažnju na to da se pored poštovanja propisanih maksimalnih cena ne smanjuje nivo proizvodnje ovih osnovnih životnih namirnica.


Važno obaveštenje za članove Sportskog Saveza Grada Požarevca – Sportski savez grada Požarevca\nVažno obaveštenje za članove Sportskog Saveza Grada Požarevca\nOбјављено 25/03/2022 by gavra\nPoštovani članovi Sportskog Saveza Grada Požarevca, u vezi zaključaka donetih na Skupštini SSGP, molimo Vas da svoja pitanja, predloge, sugestije i slično, koje imate za nadležne gradske službe dostavite na mail ssgpozarevac@gmail.com do 15.aprila 2022. godine.\nNakon toga, SSGP uzima obavezu da sva vaša pitanja prosledi stručnim licima i službama u Gradskoj upravi i posle toga će se održati sastanak sa istima. Rezultat ovog sastanka bi trebalo da razjasni nedoumice u cilju boljeg funkcionisanja klubova i službi gradske uprave. O datumu i mestu održavanja sastanka bićete naknadno obavešteni.\nKoristimo ovu priliku da vas još jednom podsetimo da u skladu sa Zakonom o fiskalizaciji, svi obveznici fiskalizacije su u obavezi da najkasnije do 30. aprila 2022. godine pređu na novi model fiskalizacije, koji podrazumeva upotrebu novog hardverskog ili softverskog rešenja. Obveznici fiskalizacije su u obavezi da putem portala Poreske uprave ePorezi prijave lokacije poslovnog prostora i poslovnih prostorija, a zatim putem istog portala imaju mogućnost da se prijave za subvencije za prelazak na novi model. Prijave za subvencije će moći da se podnesu u periodu od 15. marta do 5. aprila 2022. godine. Podsećamo i da je potrebno da preko elektronskog servisa za fiskalizaciju, autorizovane osobe traže izradu bezbednosnih elemenata za određeni PIB i određeni poslovni prostor koji su prijavili. Važno je da obveznik naruči bezbednosni element kada je spreman za efiskalizaciju, odnosno kada zna koji fiskalni uređaj će koristiti. Kada je reč o fiskalnim uređajima,\nPoreska uprava je do sada odobrila čak 225 elemenata elektronskog fiskalnog uređaja, a na adresi https://www.purs.gov.rs/fiskalizacija/eFiskalizacija/registar-odobrenih-elemenata-efu.html se nalazi spisak elemenata i proizvođača, kako bi se obveznici odlučili koji fiskalni uređaj će koristiti.\nApelujemo na sve sportske organizacije da u što kraćem roku ispune obaveze koje su propisane Zakonom o fiskalizaciji, kako bi na što brži i jednostavniji način prešli na novi model e-fiskalizacije.\n← Novi finalisti Dunav osiguranje Sportskih igara mladih\nPožarevački letači ostvarili dobre rezultate →


Politika - datum: 2018-08-04 PRAVA CRNA GORA I POKRET ZA PLJEVLJA FORMIRAĆE JEDINSTVENI POLITIČKI SUBJEKT\nMarko Milačić i Novica Stanić Ujedinjuju se Stanić i Milačić U vrlo brzom periodu ćemo, uz konsultaciju partijskih organa, na obostrano zadovoljstvo definisati modalitet koji će u najboljem svjetlu determinisati naše zajedničko djelovanje u budućem periodu, saopštio Stanić\nPredstavnici Prave Crne Gore i Pokreta za Pljevlja održali su radni sastanak, a čelnici tih političkih subjekata Marko Milačić i Novica Stanić najavili su objedinjavanje. Prema nezvaničnim saznanjima „Dana” iz Prave Crne Gore, objedinjavanje je dogovoreno i biće formalizovano u septembru kada odluka prođe stranačke organe. Kako je zvanično saopšteno, rukovodstvo Prave Crne Gore, na čelu sa predsjednikom Markom Milačićem i generalnim sekretarom Vladislavom Dajkovićem, posjetilo je juče opštinu Pljevlja.\n– U sklopu jednodnevne posjete toj opštini, održan je radni sastanak sa predsjedništvom Pokreta za Pljevlja, sa kojim je Prava (uz DNP) nastupila u koaliciji na minulim lokalnim izborima, koja je osvojila četiri mandata, od kojih su dva mandata pripala partiji Novice Stanića – navedeno je u saopštenju.\nTom prilikom su, kako se naglašava, predsjednik Prave Crne Gore Marko Milačić i predsjednik Pokreta za Pljevlja Novica Stanić analizirali postizbornu situaciju u pljevaljskoj opštini, ali i načelno razgovarali o približavanju, odnosno potencijalnom prisajedinjenju ove dvije srodne političke grupacije. Stanić je istakao da sveukupna opozicija nije ostvarila zadovoljavajući rezultat.\n– Ostvaren je relativno uspješan rezultat naše koalicije (Pokret za Pljevlja–DNP–Prava Crna Gora), međutim, ne mogu biti u potpunosti zadovoljan jer sveukupna opozicija nije ostvarila zadovoljavajući rezultat, odnosno pobjedu. Raduje me što se na političkom nebu Crne Gore pojavila perspektivna partija Marka Milačića, koja definitivno odgovara ideološkom senzibilitetu kakav se gaji i u našem pokretu. Stoga, u vrlo brzom periodu ćemo, uz konsultaciju partijskih organa, na obostrano zadovoljstvo, definisati modalitet koji će u najboljem svjetlu determinisati naše zajedničko djelovanje u budućem periodu – saopštio je Stanić.\nPredsjednik Prave Marko Milačić istakao je da će potencijalno ujedinjenje dvije partije, biti pun pogodak za sve Pljevljake, pa onda i za ove stranke.\n– Čast mi je što se nalazim u društvu dokazanih, čistih i časnih Pljevljaka, na čelu sa Novicom Stanićem. Novica Stanić je idealan dokaz da se u politici može provesti i dug period vremena – a ostati čistog obraza, neuprljan i neistrošen. Ne potcjenjujem naš rezultat na minulim lokalnim izborima koji je i te kako respektabilan, ali sam sasvim siguran da naše vrijeme tek dolazi, te da neće proći još dugo dok Prava Crna Gora, upravo sa ovim ljudima ovdje, ne bude na čelu Pljevalja. Smatram da je minula koalicija sa strankom Stanića i DNP-a bila dobra, ali sam još više siguran da će saradnja, ili zašto ne reći i potencijalno ujedinjenje naše dvije partije, biti pun pogodak za sve Pljevljake, pa onda i za naše partije – saopštio je Milačić.\nPokret za Pljevlja Novice Stanića u februaru 2015. godine upisan je u registar političkih partija u Crnoj Gori. Stanić je Pokret za Pljevlja formirao nakon što je napustio Novu srpsku demokratiju, zbog neslaganja sa odlukama čelnika stranke.\nMinistarstvo javne uprave Crne Gore donijelo je u februaru ove godine rješenje o upisu političke partije Prava Crna Gora u registar političkih partija. Milačić je tada rekao da će se baviti velikim nacionalnim pitanjima – od ekonomije i borbe za vladavinu prava, preko spoljne politike, pa do pitanja identiteta i duhovnosti. Prava će, kako je rekao, okupiti prave ljude, dominantno nova lica, sa jasnim stavom, lica koja će prenijeti duh Petrovića i Marka Miljanova, ali u ruhu otvorenosti, savremenosti i 21. vijeka.\nSve će biti poznato u septembru\nPrema saopštenju iz Prave Crne Gore, u septembru će zvanično biti predstavljen dalji tok političkog djelovanja.\n– Prava Crna Gora i Pokret za Pljevlja će na svojim partijskim organima razmatrati pitanje modaliteta dalje saradnje, te se nakon toga, već u septembru, zajedno obratiti medijima, kada će predstaviti i zvanično dalji tok djelovanja u Pljevljima – piše u saopštenju.


EUROBROKER - Prva regionalna konferencija berzi\nPrva regionalna konferencija berzi\nSARAJEVO, U Sarajevu je petak 24.05.2013. god. održana Prva regionalna konferencija berzi pod nazivom „Tržište kapitala u funkciji razvoja“, čiji je cilj da ukaže na neiskorištenost tržišta kapitala i njegovih potencijala u sveukupnom finansijskom sistemu.\nSkup, koji je organizovala Sarajevska berza u saradnji sa Banjalučkom i Montenegro berzom, uvodnim izlaganjima otvorili su direktori Sarajevske berze Tarik Kurbegović, Banjalučke berze Milan Božić i Montenegro berze Gojko Maksimović.\nKurbegović je rekao da su tri berze do sada organizovale pojedinačne konferencije, a da od sada kreću sa regionalnim konferencijama u svrhu aktivnijeg privlačenja domaćih i stranih investitora, te jače promocije lokalnih tržišta kapitala.\nBožić je naglasio da će Banjalučka berza pružiti svu podršku ovom zajedničkom naporu i da su za nju sada prioritet projekti i modeli koji se rade ili planiraju raditi sa Sarajevskom i Montenegro berzom.\nMaksimović je izrazio nadu da će tržište kapitala u narednom periodu dobiti veću ulogu u cjelokupnom ekonomskom sistemu.\n„Svjesni smo da veličina, likvidnost i atraktivnost tržišta utiču na odluku kompanija da prisupe tržištu kapitala i zato se nadamo da će regionalno povezivanje dovesti do razvoja tržišta kapitala i cjelokupnog ekonomskog razvoja u regionu“, naveo je Maksimović.\nGeneralni direktor Istanbulske berze Ibrahim Turhan rekao je da se berze i tržišta kapitala suočavaju sa brojim izazovima i naglasio važnost regionalnog povezivanja i saradnje među tržištima kapitala, ali i među regulatornim tijelima koja treba da podržavaju takve oblike zajedničkog djelovanja.\n„Širom svijeta regulatori na tržištu kapitala preduzimaju ozbiljne mjere na usklađivanju propisa i brisanju razlika između lokalnih propisa. Vi ovdje imate veliku prednost, a to je da govorite jezikom kojim se razumijete međusobno, imate ista tehnološka rješenja i iste ili slične module trgovanja. Stoga vi već imate ispunjen veliki preduslov za povezivanje lokalnih tržišta putem jedne platforme za trgovanje“, rekao je Turhan.\nTokom prvog panela konferencije, guverner Centralne banke BiH Kemal Kozarić, te predstavnici entitetskih ministarstava finansija i Ministarstva finansija Crne Gore predstavili su makroekonomski ambijent u BiH i Crnoj Gori.\nDrugi panel konferencije bio je posvećen korporativnom upravljanju, infrastrukturnim obveznicama, finansiranju dijela koridora „Pet ce“ preko tržišta kapitala, te ulozi države u afirmaciji tržišta kapitala.\nPrva regionalna konferencija okupila je gotovo 300 učesnika iz dvadesetak zemalja, kao i brojne međunarodne eksperte iz oblasti tržišta kapitala.\nOsim zemalja regiona, brojni su bili i stručnjaci iz drugih zemalja: Ujedinjenih Arapskih Emirata, Bugarske, Turske, Egipta, Omana, Kazahstana, Pakistana, Makedonije, Palestinske uprave, Irana i drugih, saopšteno je iz Sarajevske berze.


Medijski profesionalci, predstavnici akademske zajednice i novinarskih udruženja u Srbiji razgovarali su o tome kako mediji izveštavaju o EU i evropskim integracijama na debati “Medijski izazov – Evropska unija”, ocenivši da je izveštavanje često protokolarno i u direktnoj vezi sa političkom voljom vlasti.\nNa onlajn debati održanoj 17. februara u organizaciji projekta “Puls Evrope – medijske posete EU”, docent na Fakultetu političkih nauka u Beogradu Aleksandra Krstić rekla je da istraživanja pokazuju da je u Srbiji izveštavanje o EU u tradicionalnim medijima protokolarno, svedeno na dnevnu politiku, bez udela građana i sa vrlo malo eksperata u ulozi sagovornika.\nOna je istakla da EU nije vodeća tema ni u zapadnoevropskim medijima, gde ne dobija više od 10 odsto medijskog prostora, ali da je on mnogo veći kada se o evropskim temama izveštava iz nacionalnog ugla.\nDirektor agencije FoNet i član Upravnog odbora Asocijacije medija Srbije Zoran Sekulić izjavio je da stanje stvari na javnoj sceni kada je u pitanju EU direktno zavisi od političke volje vlasti. On je ocenio da, ako je suditi po onome što piše štampa i što se dešava na političkoj sceni, evropske integracije Srbije nisu dominantna tema.\n"Ako i postoje, to je u onim medijima koji nisu pod kontrolom vlasti i samim tim su prilično marginalizovani, a njihovi kapaciteti da dopru do javnosti su ograničeni, ne samo iz finansijskih razloga, nego pre svega što su suočeni sa silnim političkim barijerama", kazao je Sekulić.\nGlavni urednik portala European Western Balkans Nemanja Todorović Štiplija rekao je da se o evropskim integracijama u domaćim medijima najčešće izveštava sa dnevno-političkog aspekta i da su to najčešće protokolarni događaji kao što su susreti zvaničnika Srbije sa zvaničnicima EU ili evropskih zemalja.\nGojgić je rekla da je EU političko-ekonomski savez i da je logično da se prati na dnevno-političkom nivou, kao i da nije sigurna da se sve teme u vezi sa EU mogu predstaviti tako da se pokaže kakve koristi građani imaju od nje. Ocenila je da su mediji u izveštavanju o EU "slika i prilika medijske scene u Srbiji i srpskog društva", gde je sve crno-belo i gde je sve polarizovano.\nDopisnik RTS-a iz Brisela Dušan Gajić izjavio je da je to kako i koliko se prate evropske teme pre svega u vezi sa politikom. "Ako je politika zainteresovana za Evropu onda će toga biti i u medijima", rekao je Gajić, dodajući da je dužnost novinara da prati da li se sprovodi proces evropskih integracija koje su deklarisane kao jedan od glavnih strateških prioriteta države.\nGeneralna sekretarka Nezavisnog udruženja novinara Srbije (NUNS) Tamara Filipović Stevanović rekla je da se NUNS godinama bavi usavršavanjem medija kada je u pitanju izveštavanje o evropskim temama. Istakla je da su organizovane i obuke o IPA fondovima, kao kompleksnoj temi za izveštavanje.\nDebatu su pratili novinari beogradskih i lokalnih medija. Glavna urednica agencije Jugpress Ljiljana Stojanović istakla je da bi bilo dobro da se kroz praktične primere u lokalnim sredinama pokaže kako Evropska unija pomaže bolji život građana. “Kao neko ko dolazi iz lokalnih medija, ja zagovaram taj pristup da se kroz konkretme projekte i praktične primere pokaže ljudima šta sve EU čini za njih”, rekla je ona.\nDebata je organizovana u saradnji sa EU info centrom. Najavljena je kao prva debata u nizu koju će projekat “Puls Evrope” organizovati sa novinarima.\nMediji EU Srbija Izveštavanje


Црногорски пасош за Ротшилда и Шинаватру\nCrnogorski pasoš za Rotšilda i Šinavatru\nKo poželi da bude državljanin Crne Gore moći će to pravo da stekne ako odreši kesu i plati veliki iznos, a cenu će uskoro obelodaniti vlada, koja je u poslednjih pet godina po posebnim uslovima dodelila 161 državljanstvo. U Crnoj Gori ponovo se razgovara o uvođenju programa „ekonomskog državljanstva”, za koje, prema nekim podacima, vlada veliko interesovanje pojedinih moćnih ljudi iz inostranstva.\nPre dve godine crnogorska vlada najavila je uvođenje institucije „ekonomskog državljanstva” uz obrazloženje da je to još jedna velika mogućnost da se u državnoj kasi uknjiži nemali broj miliona evra. Takvu mogućnost „na nož” su dočekale pojedine opozicione partije, ali i nevladine organizacije. Opoziciji i NVO sektoru stigla je i podrška nekih zapadnih zemalja, pa je premijer Milo Đukanović za neko vreme zamrzao takav kurs.\nĐukanović je na to bio prisiljen jer su, pored oštrih kritika, pojedine zemlje Balkana i Evrope zatražile od izvršne vlasti da se ne „igraju sa prodajom i kupovinom državljanstva”. Zapretile su da ako od toga ne odustanu zatražiće da se ponovo uvedu vize građanima te države za ulazak u zemlje Šengenskog sporazuma.\nVlada za sada ćuti o pripremi uvođenja „ekonomskog državljanstva”, ali naš izvor iz Đukanovićevog kabineta kaže da je u toku „pažljivo pripremanje terena za prodaju pasoša za investicije”.\nCeo posao oko uvođenja novog načina sticanja crnogorskog državljanstva ponovo je pripremio i ponudio švajcarski advokat Kristijan Kalin. Reč je o advokatu advokatske kancelarije iz Ciriha koja je 2010. godine bila zainteresovana za saradnju sa vladom premijera Mila Đukanovića, posebno na projektu državljanstva, o čemu su naše novine tada pisale.\nTe 2010. godine Kalin je na svom portalu objavio detalje posebnog programa kojim je precizirano kako će biti prodavan crnogorski pasoš, gde bi od minimalne investicije od 500.000 evra crnogorska država uzimala 200.000 evra.\nOn je tada saopštio da su za program prodaje državljanstva zainteresovane Crna Gora, Slovenija, Hrvatska i Albanija. Prema njegovim rečima, kupci ogromnih dobara u pojedinim zemljama samo prošle godine potrošili su dve milijarde dolara na legalnu kupovinu pasoša i ta cifra će se, kako navodi, „u budućnosti samo povećavati”.\nDok se ne uvede „ekonomsko državljanstvo” predsednik države Filip Vujanović, premijer Milo Đukanović i predsednik Skupštine Crne Gore Ranko Krivokapić sve više koriste „diskreciono pravo” i dele crnogorske pasoše.\nPrema podacima Ministarstva unutrašnjih poslova (MUP), među dobitnicima državljanstva pod posebnim uslovima jeste i naslednik poznate bankarske dinastije i jedan od finansijera projekta „Porto Montenegro” u Tivtu Natanijel Džejms Rotšild, koji je pre dve godine dobio crnogorsko državljanstvo koje mu je odobrio tadašnji predsednik Vlade Crne Gore Igor Lukšić. Prema podacima MUP-a, premijeri Đukanović i Lukšić podneli su 16 zahteva za prijem osoba u crnogorsko državljanstvo.\nĐukanović je za vreme svog premijerskog mandata 2010. godine državljanstvo dao glavnom rivalu palestinskog lidera Mahmuda Abasa Muhamedu Dahlanu, koji je dobio i državljanstvo Srbije.\nOdluka MUP-a, koji je tada vodio Jusuf Kalamperović, da crnogorsko državljanstvo da bivšem premijeru Tajlanda Taksinu Šinavatri, koji je u svojoj državi tada bio optužen za korupciju, skoro da je izazvala politički skandal, čak diplomatski. Kalamperović je bio i predlagač odluke da nekadašnjem ambasadoru Srbije u Vatikanu Dojčilu Maslovariću pod posebnim uslovima da crnogorsko državljanstvo, ali i sadašnjem predsedniku Crnogorske partije u Srbiji Nenadu Stevoviću.\nNa predlog Ministarstva kulture, sporta i medija, na čijem je čelu bio Branislav Mićunović, iste godine u listu crnogorskih državljana upisao se i čuveni jugoslovenski fudbaler Dragan Džajić, zatim književnik koji je Njegoša javno nazvao „genocidnim pesnikom” Andrej Nikolaidis, inače savetnik šefa parlamenta Ranka Krivokapića za kulturu od 2009. godine, kao i glumački par Milena Dravić i Dragan Nikolić. Od 2009. godine crnogorski državljanin je i umetnica Marina Abramović.\nGodinu kasnije, na predlog MUP-a, državljanstvo je dobila pevačica Merima Njegomir, a potom su crnogorsko državljanstvo pod povlašćenim uslovima dobili muzičari Vladimir Maraš i Žana Marinković.\nCrnogorskog državljanstva domogli su se i košarkaš Omar Kuk i fudbaler Fatos Bećiraj. Pojma „ekonomsko državljanstvo”, prema kojem će poslovni ljudi moći da dobiju crnogorsko državljanstvo, nema u postojećem Zakonu o crnogorskom državljanstvu. I pravnici su oko toga bili u nedoumici, jer „ekonomsko državljanstvo” kao pojam uopšte ne postoji.\n(Novica Đurić / Politika)


NAJAVA: Info dan o EU instrumentima za podsticanje inovacija – PRIVREDNI PORTAL\n16/06/2017 /0 Comments/in Događaji, Edukacija, EU Info, Featured, Lokalne vijesti /by admin\nMinistarstvo nauke, u saradnji sa partnerima – Ministarstvom ekonomije i Inovaciono preduzetničkim centrom Tehnopolis, u ponedjeljak 19.06. sa početkom u 9 časova, organizuje informativni dan posvećen finansijskim instrumentima za podsticanje inovacija u malim i srednjim preduzećima, sa fokusom na EU program Horizont 2020.\nProgram informativnog događaja je namijenjen mikro, malim i srednjim preduzećima, kao i istraživačkim organizacijama koje imaju u planu razvoj inovacija baziran na znanju. Inostrani gosti događaja su predstavnici preduzeća iz Slovenije i Srbije, koja su uspješno komercijalizovala određene ideje i nova saznanja u čemu su značajnu podršku dobila iz okruženja naučno-tehnoloških parkova u kojima su stanari, kao i iz EU fondova. Oni će prenijeti svoja iskustva o tome kako graditi inovativni biznis u globalizovanom ekonomskom okruženju, kakvi su izazovi i na koji način im kreativno pristupiti.\nKompanija MV&T iz Ljubljane već je 22 godine stanar Naučno-tehnološkog parka u Ljubljani, u čijem je razvoju aktivno učestvovala. Iz njihovog iskustva, kao i iskustva ostalih preduzeća u Sloveniji saznaćemo kakav je životni put inovativnih preduzeća, kako se uzajamno podstiče kreativnost i preduzetnički duh u centrima poput naučno-tehnoloških parkova, kako se dolazi do finansijskih sredstava i koji su glavni izazovi u opstajanju preduzeća.\nKompanija Swiftty iz Beograda je mlada kompanija, takođe stanar Naučno-tehnološkog parka, u Beogradu. Imaju interesantan razvojni put koji je podrazumijevao učešće u razvoju inovativne zajednice Beograda i Srbije. Uspješno su iskoristili jednu od mogućnosti iz Horizonta 2020 namijenjenu inovacijama u malim i srednjim preduzećima, i hrabro koračaju dalje. Stekli su važna iskustva u pripremi projektnih prijava za grantove iz H2020 koja su spremni da podijele sa preduzećima u Crnoj Gori.\nInformativni dan je i prilika da se prodiskutuje o stanju komercijalizacije znanja i inovacijama u Crnoj Gori, kako bi se podigla svijest o mogućnostima i preprekama. Na ovu temu će izlaganje imati predstavnik preduzeća Amplitudo iz Podgorice, koje ima iskustva u saradnji sa istraživačkim ustanovama, kao i predstavnik Ministarstva nauke, odnosno projekta „Visoko obrazovanje i istraživanje za inovacije i konkurentnost“ u okviru kojeg su dobijena važna saznanja i ekspertske preporuke kako ići dalje u iskorišćavanju potencijala koji postoji u naučnoistraživačkim organizacijama i kako graditi veze sa biznisom.\nPredstavnici Ministarstva nauke i Ministarstva ekonomije pružiće informacije o EU grantovima namijenjenim inovacijama u preduzećima, iz programa Horizont 2020, kao i o novom finansijskom instrumentu EU, Programu za razvoj preduzeća i inovacija za Zapadni Balkan (WB EDIF), sa posebnim akcentom na Fond za inovativna preduzeća ENIF.\nTags: EU instrumenti za podsticanje inovacija, Horizont 2020., Ministarstvo ekonomije, Ministarstvo nauke, Tehnopolis\nhttp://www.privredniportal.me/portal/wp-content/uploads/2017/06/Horizon2020_logo.jpg 681 1215 admin http://www.privredniportal.me/portal/wp-content/uploads/2017/01/logo.png admin2017-06-16 08:54:452017-06-16 08:56:09NAJAVA: Info dan o EU instrumentima za podsticanje inovacija\nSektor elektronskih komunikacija na nivou razvijenih evropskih zemalja\nMinistarstvo pozvalo preduzeća i NVO da apliciraju za državnu pomoć\nErste banka otvorila novu Upravnu zgradu UPCG: Predstavljen izvještaj “Istraživanje o zelenoj ekonomiji i zelenim...


Continental povećava broj zaposlenih u Kini\nŠangaj, (7. maj, 2012.) Nemački Continental će u ovoj godini povećati broj zaposlenih u Kini za 25%, na više od 20 000, da bi održao korak s rastućim brojem filijala kompanija proizvođača guma u Kini.\nContinental ima 18 proizvodnih lokacija i 10 istraživačko razvojnih centara u Kini - uključujući i fabriku guma u gradu Hefei - a ove godine planira da da otvori fabriku za proizvodnju opreme za unutrašnji deo vozila u Jinanu, ContTech istraživačko razvojni centar u Čangšunu i fabriku guma za bicikle i dvotočkaše u Hefeiu.\nOvaj projekat, za koji nije naveden iznos investicije, će “dalje podstaći kompaniju da ostvari lokalizaciju celokupnog lanca vrednosti i zadovolji tražnju na lokalnom tržištu”, saopštio je Continental.\nElke Štratman (Elke Strathmann) direktor radnih odnosa i član borda za ljudske resurse, je rekla: “Usmeravanjem pažnje na Kinu mi nismo samo razvili sposobnost povećanja našeg posla ovde, već smo mnogim kinezima omogućili da ostvare karijeru širom sveta.”\nDa bi ostvaririo ove ciljeve Conti proširuje svoj obimni program zapošljavanja u Kini, uključujući i zapošljavanje studenata, univrzitetsko takmičenje (Continental University Competition), Continental-ov dan u većim gradovima i sponzorstvom trka Formula Student China.\nS tim u vezi, Conti je prošle godine realizovao projekat studentskog istraživanja koji je već uspešno sproveden u Nemačkoj i Rumuniji od 2004. do 2010. godine. Cilj istraživanja je da se razumeju motivi potencijalnih zaposlenih u Kini.


BESPLATNE EDUKATIVNE RADIONICE ZA LAKŠE ZAPOSLENJE MLADIH IZ NIŠA – NovostiDana.rs\nBESPLATNE EDUKATIVNE RADIONICE ZA LAKŠE ZAPOSLENJE MLADIH IZ NIŠA\nNiš, 11. jun 2018. godine – Mladi iz Niša imaće priliku da od 13. do 15. juna učestvuju na trodnevnim besplatnim edukativnim radionicama, u okviru kojih će moći da steknu nove lične i profesionalne veštine značajne za buduće zaposlenje.\nRadionice će održati sertifikovani predavači u Regionalnom centru za profesionalni razvoj zaposlenih u obrazovanju Niš, Pariske komune bb od 9 do 17 časova, u okviru nacionanog programa Coca-Cola podrška mladima, koji kompanija Coca-Cola HBC Srbija sprovodi već drugu godinu zaredom, u saradnji sa Ministarstvom za rad, zapošljavanje, boračka i socijalna pitanja, Nacionalnom službom za zapošljavanje i NALED-om.\nOvaj nacionalni program namenjen je nezaposlenim mladim ljudima koji imaju između 18 i 30 godina i minimalno srednju stručnu spremu, a koji ne učestvuju u drugim zvaničnim programima obuke. Polaznici uče o uspešnoj komunikaciji, poslovnoj administraciji, upravljanju projektima, pripremi poslovnih planova, kao i tome kako da lakše dođu do željenog posla.\nNakon Novog Sada, Vranja, Šapca, Užica, Jagodine, Zaječara i Niša radionice se tokom maja i juna održavaju i u Kikindi, Novom Pazaru, Valjevu, Čačku, Subotici i Kruševcu.\nMediji: Vršnjačko nasilje u karlovačkoj školi, prete djaku će ga izbosti nožem\nSindikat JP Aerodroma Niš: Prosek plata ispod republickog proseka


KPS demantuje da su policijski specijalci oštetili vozila na Brnjaku GracanicaOnline.Info\nKPS demantuje da su policijski specijalci oštetili vozila na Brnjaku\nОштећено возило после смене специјалаца КПС код прелаза Јариње, фото: В. Ћуп, ГрачаницаОнлајн\nKosovska policija demantovala je navode da su pripadnici specijalnih jedinica tokom noći oštetili srpska vozila na Brnjaku, a što je, kako je navedeno, na Fejsbuku saopštio potpredsednik Srpske liste, Igor Simić. U saopštenju policije, koje je objavljeno na Fejsbuku, se navodi, da je kosovska policija profesionalna u sprovođenju zakona u skladu sa Ustavom Kosova, te da ne nasedaju na provokacije i lažne vesti, koje su, kako su naveli, usmerene za „određene političke ciljeve“.\n„Policija Kosova izvršila je zvanične provere sa relevantnim jedinicama na terenu i dokazano je da su takve informacije neistinite, neosnovane i politički orijentisane i u cilju su destabilizacije situacije i žele da okaljaju ugled Policije Kosova“, navodeno je u saopštenju.\nDalje se ističe da će kosovska policija, uprkos ovakvim spekulacijama, nastaviti svoje zalaganje i posvećenost u sprovođenju zakona i kosovskog Ustava, a sve u interesu očuvanja javnog reda i mira za sve građane na Kosovu.\nTags: Kosovska policija KPS demantuje da su policijski specijalci oštetili vozila\nPrevious Simić: Sačuvali smo mir; Današnjim sporazumom u Briselu se pokreće i sporazum o ZSO\nNext Nalepnice registarske oznake KM na vozilima Vlade Kosova\n5. decembra 2021., 03:16


TEŠKO ĆEMO U EU: Nezaposlenost u BiH duplo veća nego u Grčkoj – Kladusa.Net\nTEŠKO ĆEMO U EU: Nezaposlenost u BiH duplo veća nego u Grčkoj\nStopa nezaposlenosti u BiH iznosi oko 44 posto, što je duplo više nego nego u onim zemljama Evropske unije (EU) u kojima trenutno vlada njveća pomama za radnim mjestima, pišu danas “Nezavisne novine”.\nDok Evropa panično pokušava da riješi probleme zvanične Atine, u našoj zemlji je, u poređenju s Grčkom, duplo veći procenat onih koji traže preduzeće ili instituciju u kojim će da zarade platu.\nPosljednji podaci Eurostata govore o konstantnom povećavanju gubitka radnih mjesta u zemljama EU, ali BiH i dalje znatno kaska za svim državama u “evropskoj porodici”.\nMaksimalni nivo nezaposlenosti u EU zabilježen je u Španiji 24 posto, u Grčkoj 22 posto i u Portugalu 15 posto, ali su to sve bitno manji procenti u poređenju s BiH.\nAgencija Eurostat navodi da su ekperti nivo rasta nezaposlenosti kakav je sada u EU očekivali tek naredne godine, što tvrde analitičari, pokazuje da je došlo do kraha politike “stezanja kaiša”.\n- Kaiš je kod mnogih bh. građana stegnut već godinama, jer se broj nezapolenih ne smanjuje, tako da sada radno mjesto, po zvaničnim podacima, traži 519.160 ljudi – pišu “Nezavisne novine”.\n3 odgovora na “TEŠKO ĆEMO U EU: Nezaposlenost u BiH duplo veća nego u Grčkoj”\nIstina kaže:\t19. Juni 2012. u 11:05\tZivjela nasa ljepotica SDA\nKomentariši\tNoodles kaže:\t19. Juni 2012. u 16:29\ts 43% mozda se i udje u eu\nKomentariši\t\_ kaže:\t19. Juni 2012. u 20:05\tOsli smo mi davni dana ali u PM


Potpredsednica Vlade Srbije i ministarka građevinarstva, saobraćaja i infrastrukture prof. dr Zorana Mihajlović razgovarala je s predsednikom kineske kompanije „Čajna rejlvej internešenel kompani” (CRIC) Jan Žongminom o realizaciji projekta modernizacije brze pruge od Beograda do Budimpešte, u prisustvu ambasadorke NR Kine u Srbiji Čen Bo.\nZorana Mihajlović je istakla da je vrednost infrastrukturnih projekata s NR Kinom 15 milijardi evra, i dodala da je Srbija ponosna na odnose dveju država, ali i dvojice predsednika, Aleksandra Vučića i Si Đinpinga.\n– Projekat modernizacije brze pruge Beograd–Budimpešta je veoma značajan za Srbiju, ne samo zato što je najveći projekat u Srbiji i jugoistočnoj Evropi već zbog toga što smo time postali deo globalne inicijative „Pojas i put”, na šta smo posebno ponosni jer to govori o odnosima Srbije i NR Kine – kazala je Zorana Mihajlović, naglasivši od kolike važnosti je poseta predsednika kineskih železnica, s kim je dogovoren i početak radova na trećoj deonici brze pruge, od Novog Sada do granice s Mađarskom.\n– Tim projektom vraćamo Srbiju na poziciju tranzitne zemlje kroz koju prolazi prva brza pruga, što nikada nismo imali. U martu ove godine ćemo imati završena 34 kilometra levog koloseka na pruzi Beograd – Stara Pazova, do oktobra će biti gotov i desni kolosek, to je važno za Beograd i „Beovoz”.\nU jesen 2021. biće gotova deonica do Novog Sada, do kojeg ćemo iz Beograda stizati za 25 minuta, a u martu ove godine započećemo radove i na trećoj deonici, od Novog Sada do granice s Mađarskom.\nPredviđena je rekonstrukcija devet železničkih stanica (Novi Sad, Sajlovo, Kisač, Stepanovićevo, Zmajevo, Bačka Topola, Žednik, Naumovićevo i Subotica), kao i izgradnja tri nove stanice sa staničnim kapacitetima (Rumenka, Vrbas i Lovćenac)\nU Vrbasu će biti izgrađen i vijadukt dug 1,6 kilometara.\nRadovi bi trebalo da budu završeni za 33 meseca od njihovog početka, što znači da bi do kraja 2022. godine trebalo da bude izgrađena poslednja deonica, a time i čitava pruga za brzine od 200 km/sat kroz Srbiju.\nbačka topola brza pruga kisač lovćenac Novi Sad rumenka sajlovo stepanovićevo subotica vrbas žednik železnička stanica zmajevo


Siva zona ukrade 127 milijardi dinara - PKS-RPK Novi Sad\nPo poslednjim procenama, ukupan nivo sive ekonomije u Srbiji je 20,7 odsto BDP-a. Pasivna siva ekonomija doseže 15,6 odsto BDP-a, što predstavlja 127 milijardi dinara prihoda koje je država izgubila usled neoporezivanja dobiti kompanija i neubiranja PDV-a, ocenjeno je u studiji koju su predstavile kompanije „Ernst & Jang” i „MasterKard”.\nNalazi EJ-ove studije pokazuju da je plaćanje gotovinom važan faktor koji dopinosi širenju razmera sive ekonomije pa bi prelazak na elektronske načine plaćanja bio u interesu vlada država koje se suočavaju s tim problemom. Siva ekonomija može se umanjiti podsticanjem elektronskih načina plaćanja i uvećanjem vrednosti takvih transakcija, ocenjeno je u studiji.\n– „MasterKard” je uspešno pomogao vladama država u njihovoj borbi protiv sive ekonomije pružanjem neophodne ekspertize – rekao je na konferenciji za novinare generalni direktor kompanije „MasterKard” za region Balkana Artur Turemka. – Cilj studije je da skrene pažnju na tu pojavu, inicira političku raspravu o tome i prikaže potencijalno relevantna rešenja, koja bi pružila pomoć u efikasnoj borbi za rešenje tog problema.\nRukovodilac Poreskog odeljenja kompanije „Ernst & Jang” Ivan Rakić izjavio je da je fokus studije na rešenjima koja su primenjiva u Srbiji. On je rekao da je u studiji siva ekonomija analizirana u celini, odnosno njen pasivni i aktivni deo. Kako objašnjava, pasivna siva ekonomija je, na primer, kada potošač u gotovini plaća redovnu cenu, ali prodavac ne registruje tu transakciju i na taj način profitira izbegavajući plaćanje poreza državi.\n– Ukoliko bi plaćanje bilo izvršeno elektronski umesto gotovinski, teško da bi bilo moguće da prodavac izbegne prijavljivanje transakcije nadležnom poreskom organu – naveo je Rakić. U aktivnoj sivoj ekonomiji, kako navodi, obe strane učestvuju u transakciji i profitiraju od njenog neprijavljivanja.\nPo podacima, sektor u kojem se ostvaruje najveći udeo pasivne sive ekonomije u Srbiji, oko 43 odsto, jeste sektor hrane, pića i duvana.\nNe može na parče\n– Smatramo da za smanjenje sive ekonomije primena bilo koje pojedinačne mere ne bi dala željene rezulatate, već je važna paralelna i istovremena primena više mera koje su prepoznate kao odgovarajuće s obzirom na specifično poslovno okruženje Srbije – ocenio je Rakić.\nKljučne mere su, po proceni studije, olakšice za privredne subjekte kao podsticaj za trgovce, povraćaj PDV-a kao podsticaj za potrošače, obaveza upotrebe POS terminala, obaveza bezgotovinskog plaćanja privrednih subjekata i PDV lutrija.\nPod naponom trećina cene\nDomaće kompanije još ne kupuju električnu energiju na berzi, za razliku od strane konkurencije.\nSkok cena energenata za privredu znači…\nZa srpsku hranu Istanbul spušta carine\nMinistarstvo trgovine razgovara sa Turskom o pogodnostima pri izvozu namirnica u ovu zemlju, dogovor do kraja godine.\nMinistar trgovine Rasim…\nZa četvrt veka 600.000 zaposlenih manje\nUkoliko sve bude išlo po planu, ove godine staviće se tačka na višedecenijsku privatizaciju u Srbiji. U njoj su…


Euro NCAP: pet zvezdica za Lancia Deltu - Automagazin\nProstor za putnike i konstrukcija oko nogu putnika ostala je stabilna. Kod putnika na prednjim sedištima konstatovana je odlična zaštita za kolena i Lancia je još jednom pokazala da je sposobna da obezbedi visok nivo zaštite za sve putnike u različitim pozicijama sedenja. Delta je osvojila maksimalan broj bodova prilikom testa bočnog sudara i zajedno sa 14 bodova osvojenih za čeoni sudar i dva boda za zatezače pojaseva, dobijamo 34 boda i maksimalnih 5 zvezdica.\nŠto se zaštite trogodišnje dece tiče, Delta je osvojila 33 boda od mogućih 49, što je dovoljno za 3 Euro NCAP zvezdice. Airbag suvozača može biti deaktiviran putem multimedijalne funkcije, a Euro NCAP navodi da aktivirani mod (aktivan/neaktivan) airbaga nije dovoljno istaknut, što važi za ISOFIX oznake na zadnjim sedištima. Euro NCAP kod zaštite pešaka Delti je dodelio 15 bodova od mogućih 36, što je dovoljno za dve zvezdice. Kod zaštite pešaka konstatovane su dve problematične oblasti: prednji deo haube obezbeđuje minimalnu zaštitu za kolena pešaka, a gornji deo haube ostvaruje srednju zaštitu za glavu pešaka. Goran Sarić - Automagazin


subspecijalizacija - Ozonpress :: internet portal\nNa adresu predsednika SAD, kao i predsednika ostalih moćnih država na svetu, svakog dana stižu na stotine, možda i hiljade, pisama i predstavki građana svakog dana. Samo naivni mogu očekivati da ljudi na koje su pisma naslovljena pročitaju makar jedno od njih. Pisma čitaj...\nU svojoj izjavi za TV Lav, datoj pred samu Novu godinu, direktor čačanske Bolnice dr Rade Milošević, rekao je da je u potpunosti ispoštovana propisana procedura prilikom upućivanja dr Tanje Stovrga na subspecijalizaciju za gastroenterologa. U odgovoru na pitanje po osnovu...\nPapirologija za političku subspecijalizaciju\nNa prvi pogled sve oko dodele subspecijalizacije dr Tanji Stovrag deluje ispravno i potkrepljeno propisanom papirologijom. Početkom prošle godine Stručni savet Opšte bolnice u Čačku doneo je Odluku kojom je Upravnom odboru Bolnice predložio plan specijalizacija i...\nDvostruki aršini za subspecijalizaciju\nPrašina oko subspecijalizacije koju je dr Tanja Stovrag, lekarka Opšte bolnice u Čačku, dobila u zamenu za podršku odborničkoj grupi SNS u Skupštini Grada Čačka, nikako da se spusti. U emisiji TV Lav „Dvogled zapadne Srbije“, emitovanoj pred samu Novu godinu...\nRadojević: Stovrag se prodala za subspecijalizaciju, SNS krši zakone\nPrvi čovek Grupe građana dr Aleksandar Radojević danas je održao vanrednu konferenciju za medije na kojoj je govorio o prelasku svoje dojučetrašnje odbornice Tanje Stovrag u odborničku grupu SNS. On je rekao da je SNS grubo prekršila narodnu volju koju su iskazali građani Čačka...\nDojučerašnja odbornica Grupe građana Za napredniji Čačak Tanja Stovrag priznala je danas javno da je u SNS prešla kako bi dobila subspecijalizaciju u oblasti gastroenterologije. Ona je rekla da možda ne bi tražila ni subspecijalizaciju da je ozbiljno shatila opoziciono delovanje...


Radović: Epidemiološka situacija u gradu je komplikovana - Cetinjski List\nNaslovna » Radović: Epidemiološka situacija u gradu je komplikovana\nRadović: Epidemiološka situacija u gradu je komplikovana\nAutor RTV Cetinje December 29, 2021 12:57 pm\nTrenutna epidemiloška situacija u gradu je komlikovana, a razlog tome je sumnja na prisustvo novog soja Omikrona i nagli porast broja oboljelih, kazao je u razgovoru za RTV Cetinje direktor Doma zdravlja Marko Radović.\nKlinička slika ovog soja je znatno lakša u odnosu na Delta soj, naveo je Radović, pozivajući građane da se vakcinišu, te da poštuju epidemiološke mjere.\nPorast broja oboljelih je pretpostavka da se novi soj virusa Omikron brzo širi. U petak smo imali povećan broj pozitivnih na brzi test, što je pretpostavka Instituta za javno zdravlje da se radi o novom soju korona virusa. Klinička slika ovog soja je umnogome lakša u odnosu na Delta soj. Simptomi su zapušenost i curenje nosa, glavobolja, promuklost, malaksalost, povećana temperatura, i bolovi u zglobovima i mišićima.Vakcina ima dovoljno, a imunizacija se obavlja u bivšoj stražarnici, svakodnevno od 8.30 do 13.30h, i od 14.30 do 20 časova. Raspolažemo sa vakcinama Fajzer, Sinofarm i Sutnjik V. Ovim putem još jednom apelujem na građane koji nijesu primili prvu i drugu dozu, da dođu u naš vakcinalni punkt i da se vakcinišu – kazao je Radović.\nUprkos porastu broja oboljelih, organizacija rada u toj zdravstvenoj ustanovi je dobra, a u prilog tome ide i činjenica da je procenat vakcinisanog osoblja 80 posto, pa u ovom trenutku menadžment Doma zdravlja nema problema sa nedostajućim medicinskim kadrom, ističe Radović.\nŠto se tiče same kardrovske strukture imamo jednu pozitivnu koleginicu iz tehničkog servisa, i jednog medicinskog tehničara. Ostale kolege su zdrave, jer naša ustanova bilježi visoki procenat imunizovanih radnika, sa više od 80 posto – kazao je Radović.\nPodsjetimo, na Cetinju su juče registrovana 64 nova slučaja koronavirusa, pa je broj trenutno oboljelih u gradu 251.


FOTO Teksas hidžab i zvanično u prodaji | Bportal\nFOTO Teksas hidžab i zvanično u prodaji\nAmerican Eagle je načinio novi korak u uključivanju različitosti u svojoj ponudi pa je tako pustio u prodaju teksas hidžab.\nPrvi korak je bio postavljanje reklama na Instagram profilu sa poznatom manekenkom Halimom Aden koja nosi teksas hidžab, a koji je i službeno pušten u prodaju.\nRanije ove godine Halima Aden je izjavila za Glamour da voli kupovati hidžabe, ali da to nije baš tako lagano kao naći par farmerki.\nSljedeći članak: Svjetska turistička organizacija: Porast broja turista u BiH četiri puta veći nego u Evropi!\nPrethodni članak: Vodeći svjetski proizvođač vozova i opreme za željeznice: Ova kineska kompanija ima prihode 33 milijarde i želi ulagati u BiH


SARAJEVO: Sajam erotike na otvorenom od 10. do 17. aprila - Portal 072info\n1. Aprila 2013. Vrijeme objave: 10:56 sati\nMuški Portal generalni je medijski pokrovitelj prvog u istoriji bh. sajma erotike koji se od 10. do 17. aprila održava u Sarajevu. Program Sajma, kako najavljuje organizator, bit će zanimljiv, sadržajan i veoma bogat, u čemu će podjednako uživati i žene i muškarci.\nU zvaničnom programu, na glavnoj bini koja će biti postavljena na napuštenom parkingu Energoinvesta na Ilidži, nastupit će najpoznatije domaće i internacionalne zvijezde erotskih, zabavnih i show programa, čije gostovanje se organizuje u saradnji sa poznatim francuskim, austrijskim i španskim agencijama.\nSajam će imati i bogat prateći program, koji uključuje razgovore, promocije knjiga, specijalizovanih časopisa i projekcije najpoznatijih umjetničkih erotskih filmova. Na Sajmu će biti organizovani brojni programi edukativnog karaktera i umjetničke akcije na temu zdravlja, ljepote, ljubavi i seksa.\nU okviru manifestacije koja je već uvrštena u zvanični kalendar internacionalnih sajmova erotike u svijetu, biz će organizovane i nagradne igre sa velikim fondom nagrada za posjetioce, saopćeno je francuske agencije Sexy fit and sweet koja je jedan od organizatora prvog ovakvog sajma u Sarajevu, ali i BiH općenito.


Početna » Mađarska » Page 12\nSijarto: Otvoriti pet poglavlja\nPredsednik Srbije Aleksandar Vučić razgovarao je danas sa ministrom spoljnih poslova i spoljne trgovine Mađarske Peterom Sijartom o bilateralnim odnosima, evropskim integracijama i situaciji u regionu.\nMađarska nije reagovala na "ozbiljnu zabrinutost" EU zbog zakona o NVO\nEvropska komisija je danas saopštila da Mađarska nije reagovala na „ozbiljnu zabrinutost“ Evropske unije zbog novog zakona o nevladinim organizacijama (NVO).\nPremijerka se sastala sa mađarskim ambasadorom\nPredsednica Vlade Srbije Ana Brnabić razgovarala je danas sa ambasadorom Mađarske u Srbiji Atilom Pinterom, koji joj je čestitao na dosadašnjim rezultatima Vlade, naročito u oblasti ekonomije i izrazio zadovoljstvo stepenom saradnje dve zemlje, što je ocenio kao dobar podsticaj za nove investicije u Srbiji.\nHanga i Vojvoda dve trećine poena\nKošarkaši Srbije verovatno nisu mogli da izaberu idealnijeg protivnika u osmini finala Evropskog prvenstva.\nPiše: DanasOnline 10. 9. 2017.\nMađarska i Slovačka da prihvate izbeglice\nEvropski sud pravde odbacio je žalbe Mađarske i Slovačke na plan o redistribuciji izbeglica unutar Evropske unije. Obe zemlje moraju preuzeti deo izbeglica iz Grčke i Italije prema programu o „relokaciji“, prenosi kurier.at. Žalbe na odluku EU o relokaciji 120.000 tražilaca azila „potpuno su odbačene“, navodi se u juče objavljenoj presudi.\nPiše: M. Mitrović 6. 9. 2017.\nPiše: M. Mitrović 1. 9. 2017.\nMinistar odbrane Aleksandar Vulin sastao se danas sa ministrom odbrane Mađarske Ištvanom Šimičkim u Gradskoj kući u Subotici. Kako je saopštilo Ministarstvo odbrane Srbije, dvojica ministara razgovarala su o saradnji u oblasti odbrane, migrantskoj krizi i o zajedničkoj borbi protiv terorizma.\nMađarska uvodi vojno obrazovanje u škole\nMađarska konzervativna vlada planira u škole da uvede obavezno vojno obrazovanje, ali ne umesto fizičkog vaspitanja, rekao je danas jedan zvaničnik, a prenosi agencija Hina.\nPiše: Danas Online /Hina 7. 8. 2017.\nMađarskoj gas iz Srbije\nVlada Mađarske i ruska kompanija Gasprom potpisali su danas sporazum o produžetku\ngasovoda „Turski tok“ preko Bugarske i Srbije do Mađarske.\nOrban osudio vandalizam na srpskom groblju u opštini Budakalász\nPremijer Mađarske Viktor Orban osudio je vandalizam na srpskom groblju u mestu Budakalász.\nPiše: D. D. 27. 6. 2017.\nAtila Pinter: Odlučno se zalažemo za odbranu šengenskih granica\nMađarska vlada ima jasan stav u vezi sa situacijom povodom migrantske krize. Naša zemlja odlučno se zalaže za odbranu i kontrolu šengenskih granica i za poštovanje važećih propisa. Pojedine članice i institucije EU se ne slažu u svemu sa našim stavom.\nPiše: M. Stojanović 22. 5. 2017.\nViše hiljada ljudi danas ponovo prostestovalo protiv vlade Viktora Orbana u Budimpešti zbog napada na nevladine organizacije i univerzitet koje finansira američki milijarder mađarskog porekla DŽordž Soroš, prenosi Frans pres.\nMađarska od danas, prema zakonu usvojenom 7. marta, a koji osuđuje Brisel, počinje sa obaveznim pritvaranjem tražilaca azila u tranzitnim zonama na granici.


Bolesti srca i krvnih sudovaOnkologijaVitamin E\nPostavio KucniLekar\t Poslednje ažuriranje Apr 9, 2014\nPosle četvorostrukog bajpasa, Džim Hil je počeo da razmišlja kako da smanji opasnost od novih srčanih problema. Čuo je da bi rešenje mogao da bude vitamin E, koji bi takođe mogao da smanji rizik obolevanja od raka.\n“Razgovarao sam sa kardiologom i bio sam znatiželjan u pogledu vitamina E. O tome ne postoje istraživanja, ali lekar mi je rekao da neće da škodi”, kaže Hil. Međutim, novo istraživanje objavljeno u “Journal of the American Medical Association”, pokazuje da vitamin E zaista može da škodi ljudima kao što je Džim – koji imaju više od 55 godina, srčane probleme, dijabetes ili neke druge rizične faktore za kardiovaskularna obolenja.\n“Kod ljudi sa visokim rizikom, vitamin E ne sprečava kardiovaskularna obolenja, tačnije srčane bolesti i udar i ne sprečava kancer. Štoviše, zapazili smo povećanu opasnost od srčanog udara, tako da postoji mogućnost da vitamin E šteti ljudima koji ga uzimaju”, kaže doktorka Eva Lon, sa Mekmasterovog univerziteta u Ontariju, koja je zajedno sa istraživačima iz Sjedinjenih Država i još 13 zemalja, učestvovala u istraživanju vitamina E.\nNaučnici su pratili zdravlje više od devet hiljada visoko rizičnih pacijenata, kod pojedinih čak desetak godina. Upoređivali su one koji su unosili 400 jedinica vitamina E dnevno, sa onima koji su primali placebo. Rezultati kod onih koji su uzimali vitamin, bili su dramatični. Doktor Lon kaže da je zapaženo da se kod 40 posto njih povećala opasnost da će biti primljeni u bolnicu zbog srčanog udara, tako da lekari i pacijenti – kako je rekla – treba da preispitaju vitamin E.\n“Često se kaže da nešto što možda i nema neku korist, neće da šteti. Međutim, naše istraživanje pokazuje da ta pretpostavka ne mora uvek da bude tačna”, kaže Eva Lon. Džim Hil je učestvovao u tom istraživanju i laknulo mu je kada je kasnije saznao da je dobijao placebo, a ne vitamin E. On sada uzima lekove za srce i kaže da će se pridržavati saveta lekara – koji ne obuhvataju i vitamin E.\nIsprobaj ove namirnice i počni živeti zdravije!..


2014. október 12., 22:30 >> 2014. október 12., 23:06\nU kampanji za izbor nacionalnih saveta Jene Hajnal, nosilac liste „Mađarska sloga” i Ištvan Pastor, predsednik Saveza vojvođanskih mađara posetili su izdavačku kuću „Forum” u pratnji, kandidata sa liste, Silarda Antala, Anike Jeras i Melinde Ladišić.\nGabor Virag, direktor izdavačke kuće je gostima ispričao da je „Forum” od svog osnivanja 1957. izdao oko 2500 naslova, što je oko trideset izdanja na godišnjem nivou. „Forum” se zalaže za negovanje odnosa između mađarske i srpske književnosti i trudi se da bude most između ove dve kulture.\nJene Hajnal je odao priznanje razvoju i obnovi koja se ogleda u najnovijim izdanjima ove izdavačke kuće.\nIštvan Pastor je prodiskutovao na temu promene generacija koja se odigrala u izdavačkoj kući, a koja nije bila nimalo laka pošto su se mladi morali izboriti sa velikim brojem starog i veoma iskusnog kadra. Naglasio je da je novo vođstvo uspelo da dokaže da je uspešno nastavilo sa tradicijom prethodnih velikana ove kuće.\nTokom razgovora, učesnici su se dotakli i problema nedostatka radne snage. Pastor je inicirao da se pripremi lista koja bi obuhvatila opis potrebne radne snage u institucijama u kojima je osnivač Nacionalni savet mađara. Pastor je pokazao veliki interes za razvoj lista „Mađar so”, izdavačke kuće „Forum” i ostalih značajnih institucija mađara u Novom Sadu. Istakao je da je slep svako ko misli da se neće obraćati dovoljno pažnje na Novi Sad i da greše svi oni koji su mišljenja da je vojvođanskim mađarima dovoljan samo jedan centar.\nKandidati „Mađarske sloge” su posetili i Vojvođanski pedagoški institut gde ih je primila direktorica Lenke Erdelji, koja je izjavila da je uvek imala dobru saradnju sa Nacionalnim savetom mađara. Direktorica je predstavila svojim gostima nova izdanja i nove udžbenike. Jene Hajnal je naglasio da obrazovanje mora i dalje ostati prioritet u radu NSM.\nKandidati su posetili i Evropski kolegij gde se izvodi poslednja faza radova izgradnje, a Pastor je naglasio da je ovo jedna od kapitalnih investicija vojvođanskih mađara. U izgradnju studentskog doma je do sada uloženo 6 miliona evra, a očekuje se da će ustanova moći da primi 428 studenata.


Leskovčanin Pavle Stojiljković prvak Srbije u tenisu - JUGPRESS\nLeskovčanin Pavle Stojiljković prvak Srbije u tenisu\nPostavio: Jugpress Februar 5, 2019\nNa Prvenstvu Srbije u tenisu za dečake do deset godina starosti osmogodišnji Leskovčanin Pavle Stojiljković uspeo je da osvoji titulu prvaka Srbije, iako je u konkurenciji imao i skoro dve godine starije protivnike. Član je Teniskog kluba „Šumice“, koji je 2012. pokrenuo njegov otac Petar, koji kaže da, kao srvšeni student DIF-a, nije želeo da čeka na posao, nego je krenuo u sopstvenu neizvesnost.\n„Pošto sam se i sam bavio tenisom“ priča Petar „rešio sam da pokrenem svoj klub i omogućim svima koji žele da treniraju da to mogu da rade pod stručnim nadzorom. Inače se sve poklopilo sa teniskim, recimo, bumom kod nas, kada je generacija koju je predvodio Đoković počela da postiže svetske rezultate i u muškoj i u ženskoj konkurenciji. To je malo i pripomoglo, jer mi smo nacija koja voli da se bavi sportom, a još ako je to i medijski praćeno i uspešno, eto još više onih koji bi se bavili sportom. Stavio sam kuću pod hipoteku da bih napravio teren, dug vraćao, zatim napravio još jedan teren… Sada je jedan teren pokriven, pa ga koristimo tokom cele godine, a kad otopli otvaramo ga, pa radimo na dva terena. Podloga je šljaka.“\nU TK „Šumice“ trenira tridesetak mladih uzrasta do 16 godina, ali ima i dosta rekreativaca.\n„Troje-četvoro njih već se nalazi među prvih 20 ili 30 u Srbiji u svom uzrastu, a na tim rang listama ima oko 200 dece… Inače, dolaze i neki naši, da tako kažem, klinci koji žive u dijaspori i tamo već poprilično ozbiljno treniraju. Onda sa roditeljima dođu na letnji raspust, budu ovde 30-ak dana i, da bi ostali u formi, treniraju kod nas u klubu. Tako mi možemo da se pohvalimo da smo pomogli u osvajanju titule prvaka Austrije, Nemačke i Francuske u mlađim kategorijama. Oni su uglavnom tehnički veoma dobro pripremljeni, nema tu neke potrebe da se radi na tim nekim stvarima, uglavnom su tu neki sparing mečevi, radimo na taktici… Iz neke priče sa njima vidim da su zadovoljni, jer se oni svake godine vraćaju i rade ovde. Dalje, pored kvalitetnog rada, još jedan jako važan momenat je i to što je cena treninga ovde znatno niža nego u zemljama gde žive.“\nTenis je generalno sport koji traži mnogo velika ulaganja. Petar se sa tim slaže, ali kaže da je pokušao da cene prilagodi Leskovcu.\n„Cene su nam najniže u Srbiji, ali je i to, realno, mnogo. Opet, mi nudimo i neke povoljnosti kao što su treninzi u grupi, pa to dođe jeftinije, ali ako neko želi makar malo ozbiljniji uspeh neophodan je individualan rad…“\nTK „Šumice“ već ima prvaka Srbije, jer je Pavle Stojiljković uspeo da se na državnom prvenstvu za dečake do deset godina domogne prvog mesta.\n„Mislim da je kod njega, ali i kod ostalilh presudno i jako važno da vole to što rade, da imaju volju i motivaciju. Naravno, treninzi se prilagođavaju uzrastu, što su mlađi to je više neki rad na koordinaciji pokreta, više je to igra nego pravi trening. Važno je da dete to zavoli, posle sve ide lakše… Moraš da budeš dobar pedagog pre svega, pa tek posle stručnjak.“\nPavle ima osam godina, trenira već tri godine, a Petar kaže da je odmah prepoznao talenat kod njega.\n„Za mene ovaj njegov rezultat nije iznenađenje. Ja sam verovao da može da bude u prvih deset u Srbiji, a on je, eto, prvi i na rang-listi. Ima dosta uspeha i na turnirima, mahom dolazi do finala i pobeđuje, iako se takmiči u konkurenciji od 8-10 godina starosti… Tu imamo problem, jer ne može da se ode samo na jedan dan, nego moramo da budemo 3-4 dana najčešće u Beogradu, jer su turniri tamo, sve to košta. Onda moramo da se snalazimo, koristimo neke hostele… Tenis traži mnogo ulaganja, a ja mogu da ga „ispratim“ do neke njegove 14-e godine. Nakon toga već kreće „ozbiljan“ tenis, mislim u tom finansijkom smislu, jer će mu tada trebati mnogo ozbiljniji sparing partneri, ozbiljniji treninzi, turniri u inostranstvu… Ali, o tome ćemo da planiramo i pričamo za nekoliko godina… Do tada ćemo sa svom decom iz našeg kluba da se trudimo da idemo na što više turnira, kako bi kod njih suzbili tremu, da njima turnir bude kao trening… Tu imam i podršku roditelja, sarađujemo. Klub ima podršku grada, dobili smo 170.000 dinara preko projektnog finansiranja, a taj novac mahom trošimo na putovanja, kotizacije, smeštaj, loptice… Od Teniskog saveza Srbije do sada nismo ništa dobili, nadamo se da ćemo dobrim rezultatima i to da promenimo…“


Početna » Život na selu » Lovstvo » Ibar i Kraljevo za vikend mirisali na pasulj i slaninicu\nMinulog vikenda u Kraljevu je održana 29. po redu manifestacija „srebrni kazan“, u narodu poznatija kao „Pasuljijada“. Sveukupni pobednik ove najstarije srpske kulinarske manifestacije je ekipa odeljenja za poslove civilne zaštite grada Kraljeva, pojačana sa troje takmičara iz Japana.\nNa platou kod glavne gradske plaže kraj Ibra u centru Kraljeva, minulog vikenda održana je tradicionalna, 29. po redu kulinarska manifestacija „Srebrni kazan“, najstarije srpsko takmičenje najvećih majstora kuhinje i kuvara amatera u pripremanju čorbastog pasulja. Ove godine nadmetanje za prestižna priznanja koja donose popularnost i poštovanje okupilo je blizu 200 takmičara iz pedesetak ekipa iz gotovo svih krajeva Srbije i inostranstva.\nOvogodišnju manifestaciju u oraganizaciji Turističke organizacije i pod pokroviteljstvom grada Kraljeva pratili su brojni posetioci iz Kraljeva i okoline, radoznalci iz zemlje i inostranstva i neizostavni „degustatori“. Tako je nekoliko stotina posetilaca strpljivo defilovalo od kazana do kazana, dok se miris pasulja, suvih rebaraca i slanine, kao i pratećih začina i neizbežne „mučenice“ šljivove širio celim gradom i dolinom Ibra. U vreme manifestacije glavna gradska plaža podsećala je na veliku kuhinju sa restoranom pod vedrim nebom.\nKraljevčani, uz pomoć Japanaca, pobednici\nPo oceni žirija,u kategoriji kuvara amatera za najuspešnijeg proglašen je Nemanja Zarić iz Vrnjačke Banje (ekipa – kuvamo za Emu), Zoran Kordano, TO Novi Bečej (kategorija škole,ustanove i kulturno umetnička udruženja) „M“ vodenica iz Lopatnice (u kategoriji – najbolje uređeni štand). Najbolju riblju čorbu pripremili su Andrija Kocić i Dragan Jovanović, članovi ekipe Udruženja ugostiteljskih i turističkih radnika Niša.\nZa sveukupnog pobednika trodnevnog takmičenja,kome je pripao „Srebrni kazan“, najveće priznanje „Pasuljijade“, proglašena je ekipa Odeljenja za poslove civilne zaštite grada Kraljeva. Oni su bili pojačani sa troje takmičara iz Japana, Kzumom Šinomurom, Ju i Ho Ha Lu, koji su pripremali soje, krompira, šargarepe i drugih začina.\nTrodnevna kulinarska manifestacija, jedinstvena u Srbiji, obogaćena je bogatim kulturno zabavnim programom. Večernji koncerti beogradske grupe „Tri bute Bjelo dugme“ i sve popularnije zrenjaninske grupe „ABA real“, kao i nekoliko kraljevačkih bendova naišli su na odličan prijem kod brojne publike na glavnom trgu u Kraljevu kod popularnog Milutina.


Tag / Radamel Falkao / Vesti online\nFalkao iz "Kneževa" u "Milionere"?\nŠampion Kopa Libertadores u antologijskom "Superklasiku" sa Bokom na "Santjago Bernabeu" već pravi planove za budućnost.\nVIDEO: Falkaova golčina sa 40 metara\nMonako je u osmini finala Liga kupa Francuske savladao Kaen 2:0, a meč je obeležio prelep pogodak Radamela Falkaa.\nFalkao: Poziv u reprezentaciju Kolumbije je poseban trenutak za mene\nKolumbijski napadač Radamel Falkao (30) izrazio je zadovoljstvo što se ponovo našao na spisku reprezentativaca svoje zemlje. Preko društvenih mreža poručio je da je to poseban trenutak za njega\nDa li je ovo spas karijere za Falkaa?\nKolumbijski fudbaler Radamel Falkao dobio je ponudu da se vrati u River Platu posle sedam godina, potvrdio je predsednik Rodolfo D'Onofrio.\nFalkao leti iz Čelsija, Fener vreba iz prikrajka\nPre nepunih nedelju dana britanski mediji najavili su da Čelsi definitivno neće otkupiti Radamela Falkaa od Monaka po astronomskoj ceni od 50.000.000 evra, što je praktično značilo da nekada...


Evaluacija projekta u toku | Cross-border Programme\nDvodnevnom posetom Užicu, krajem prošle nedelje, započeo je posao evaluacije rezultata i dostignuća našeg projekta, koji realizuje Institut za teritorijalni ekonomski razvoj (InTER) iz Beograda. Evaluacija ima za cilj da sagleda projektne rezultate, oceni efikasnost i efektivnost njihovog ispunjenja, proceni mogućnosti održivosti projekta nakon njegovog završetka i da preporuke za unapređenje procesa koji je ovim projektom uspostavljen.\nEvaluatori su obavili razgovore sa: članovima projektnog tima; rukovodiocima JKP Duboko, kao vodećeg partnera; nastavnicima biologije koji su vodili rad ekoloških sekcija i koji su lideri primarne selekcije u svojim školama, a zatim i posetili Osnovnu školu „Slobodan Sekulić“, kao ogledni primer uvođenja procesa primarne selekcije otpada u užičkim školama.\nNakon Užica, evaluatori će posetiti i Tuzlu i kompletirati svoje nalaze u razgovoru sa drugim delom projektnog tima, predstavnicima partnerskih organizacija i nastavnicima koji su realizovali školske aktivnosti u tuzlanskim školama.\nEvaluacioni izveštaj će biti završen do polovine aprila meseca.


Vašington: Zvaničan početak bliskoistočnih mirovnih pregovora\nPredsednik Buš je ponovo dočekao u Beloj kući palestinskog predsednika Mahmuda Abasa i izraelskog premijera Ehuda Olmerta, dan pošto su dve strane pristale da nastave mirovne razgovore usmerene ka stvaranju palestinske države.\nPredsednik Buš se odvojeno sastao sa oba lidera, pre nego što su sva trojica razgovarala u Ovalnoj odaji Bele kće. Obraćajući se novinarima u Ružičnjaku predsedničke rezidencije posle tog razgovora, predsednik Buš je istakao da je dogovor o nastavku pregovora, posle sedmogodišnje pauze, početak koji uliva nadu, ali ni približno važan koliko su to predstojeći dani.\n«Veoma cenim rešenost ovih lidera da ulože veliki trud da bi postigli mir. Ne bih stajao ovde ako ne bih verovao da je mir moguć. A ni oni ne bi bili ovde kada ne bi verovali u mogućnost mira.»\nSastanak u Beloj kući je održan posle prekjučerašnje bliskoistočne konferencije u Anapolisu u državi Merilend, gde su izraelski i palestinski lideri obećali «energične, stalne i neprekidne» pregovore o nezavisnoj palestinskoj državi. Predsednik Buš je rekao da su obe strane prihvatile cilj da postignu sporazum do kraja 2008. Predsednik je obećao da će im Sjedinjene Države pomoći u tome.\n«Stvar u koju sam uverio oba džentlmena je da će Sjedinjene Države biti aktivno angažovane u tom procesu i da ćemo koristiti svoju moć da pomognemo kada dođe do neophodnih odluka u vezi sa uspostavljanjem palestinske države koja će živeti u miru sa Izraelom.»\nPredsednik je rekao da je važno da i međunarodna zajednica podrži izraelske i palestinske lidere. Ruske novinske agencije navode da je ruski ministar inostranih poslova Sergej Lavrov izjavio da će njegova zemlja biti domaćin sledeće bliskoistočne mirovne konferencije. Lavrov je na povratku sa konferencije u Anapolisu rekao novinarima da datum i dnevni red tog sastanka još nisu određeni. Rusija je članica takozvanog Kvarteta, u kojem zajedno sa Sjedinjenim Državama, Ujedinjenim nacijama i Evropskom unijom, radi na unapređenju mirovnog procesa.


OTUŽNA DEMAGOGIJA I GVOZDENA METLA\nOdsustvo principijelnosti, poništavanje osnovnih moralnih načela, ogoljene političke kalkulacije, razaranje demokratske kulture, licemerstvo, partijska trgovina i široko rasprostranjena idejna i politička konfuzija glavna su obeležja našeg savremenog političkog života. Ako je i bilo naznaka da se stvaraju obrisi razvijenije demokratske političke kulture, događaji oko formiranja organa izvršnih vlasti nakon parlamentarnih i lokalnih izbora pokazali su svu ogoljenost političkih i ekonomskih interesa u kreiranju i funkcionisanju našeg političkog života.\nSada kada je završen ovaj svojevrsni politički maraton možemo videti do koje mere je razoren naš politički i društveni život. Očigledno je da podsticanje idejne i političke konfuzije postaje glavno uporište za sklapanje i funkcionisanje do juče apsolutno nezamislivih koalicija. Politička saradnja nepomirljivih protivnika uvek se opravdavala – to se i danas čini – odbranom nacionalnih i državnih interesa, u ovom slučaju se radi o odlučnom zaokretu našeg društva ka evropskim integracijama. Tek će predstojeće političke borbe pokazati da li se Srbija definitivno opredelila za ubrzani proces modernizacije i evropeizacije.\nU svim ovim političkim dogovorima posebno je zanimljivo posmatrati političke lupinge, veleobrate i ekvilibristiku koje nam je nedavno demonstrirala partija čije je osnovno programsko opredeljenje bilo da neće pristati ni pod kojim uslovima na saradnju ili učešće u vlasti sa Socijalističkom partijom Srbije. I pored svih zaklinjanja i gromoglasnih izbornih obećanja, Liberalno demokratska partija je, sledeći neophodnost obavljanja poslova modernizacije i evropeizacije Beograda i Srbije, ipak pristala da pređe svoj politički Rubikon i uđe u neposrednu koaliciju sa Socijalističkom partijom Srbije. Pri tome su predstavnici ove partije neprestano tvrdili da ta stranka ne učestvuje u vlasti, već samo pruža podršku i nada se da će u narednom periodu na bitan način učestvovati u kreiranju gradske politike i razvoju Beograda.\nMeđutim, nakon izglasane koalicije jasno je da se ne radi samo o selektivnom davanju podrške Demokratskoj stranci kao središnjem nosiocu evropski orijentisane koalicije i posrednom pružanju podrške Socijalističkoj partiji Srbije. Na delu je otvorena koalicija Liberalno demokratske partije, Socijalističke partije, Demokratske stranke, G17 plus i Stranke udruženih penzionera. Liberalno demokratska partija ima dva člana gradskog veća i to je više nego dovoljan dokaz da je ona u političkom savezu sa socijalistima, bez obzira na to što pokušava da tu činjenicu prikrije i minimizira. Radi se o neposrednom učešću u vladi Beograda i učešću u rukovođenju dodeljenim i dogovorenim gradskim javnim preduzećima, pri čemu su sva neubedljiva tumačenja da ne postoji koalicija sa Socijalističkom partijom Srbije, arhineprijateljem građanske Srbije i same Liberalno demokratske partije, prazno politikantstvo i izraz nemoći da se članstvu i tzv. građanskoj javnosti na korektan način opravda ovaj politički kopernikanski obrt.\nOčigledno je da je sirenski zov vlasti bio jači i da Liberalno demokratska partija mora žrtvovati deo svojih beskompromisnih ubeđenja da bi Beograđanima bila najzad odškrinuta evropska vrata. Stalna tvrdnja funkcionera Liberalno demokratske partije da oni neće učestvovati u gradskoj vlasti pokazuje do koje mere su konfuzija i nedoslednost preovladali u našem političkom životu. Setimo se samo, nije to bilo tako davno, sa koliko su političke oštrine jurišnici Liberalno demokratske partije napadali vladu Vojislava Koštunice, koju je manjinski podržavala Socijalistička partija Srbije. To se tumačilo kao produžetak politike Slobodana Miloševića, vraćanje u devedesete i dokaz da se u Srbiji odvija restauracija nacionalizma, ksenofobije i klerikalizma. Predstavnici i ideolozi Liberalno demokratske partije ovu političku metamorfozu tumače kao jedinu mogućnost da Beograd krene u susret evropskim integracijama.\nLicemerstvo je neizbežni pratilac politike, često postaje i njen osnovni smisao, međutim, ova vrsta licemerstva prelazi granice i spada u potcenjivanje elementarne logike i morala. I do sada je ovoj partiji mnogo toga opraštano, i to posebno od Demokratske stranke, kao razmaženom detetu, ali ulaskom u vlast završio se ovaj politički medeni mesec i Liberalno demokratska partija postaje deo vladajućeg sistema. Politički pubertet je završen i nastaje vreme neposrednog učešća u izvršnoj vlasti. Bez obzira na to što izneveravanje osnovnih načela predstavnici Liberalno demokratske partije pokušavaju da amortizuju opet beskompromisnom skaskom o depolitizaciji i departizaciji javnih preduzeća i učešću u vlasti nestranačkih ličnosti, ova partija se našla na brisanom prostoru vršenja vlasti i tu više nema mesta za politički egzibicionizam, političko glumatanje i građanski radikalizam.\nVladimir Vuletić je pokušao da relativizuje poziciju Liberalno demokratske partije, tvrdeći u svom komentaru da je ova stranka uspela da se prikaže kao stranka koja se nije ogrešila o svoje principe, a da, s druge strane, uzme deo vlasti, čemu po prirodi teži svaka politička organizacija. Međutim, postoji jedna začkoljica. Upravo na rezolutnom odbijanju mogućnosti bilo kakvog kompromisa i političkog dogovora sa Socijalističkom partijom Srbije, Demokratskom strankom Srbije i Srpskom radikalnom strankom je i građena politička pozicija, ali i izborna strategija ove partije. Pri tome niko ne govori o činjenici da je na lokalnim izborima u Beogradu Liberalno demokratska partija ostvarila veoma slab rezultat i na taj način otvorila mogućnost da Socijalistička partija Srbije bude jezičak na vagi u formiranju lokalne vlasti.\nDoslednost u našoj politici je odavno izgubljena, prezrena i ismejana, pri čemu je Liberalno demokratska partija sebe neprestano predstavljala kao oličenje principijelnosti, ali se još jednom pokazalo da veoma opipljivi ekonomski i poslovni interesi ruše sve principe i grade svet politike u kome nema mesta za političku načelnost. Zato izjave poslovično beskompromisnog Čedomira Jovanovića u intervjuu za Politiku , u kojem je pokušao da objasni samarićanske razloge ulaska njegove partije u gradsku vlast, zaista zvuče groteskno. Njegova tumačenja su očigledni primer otužne demagogije i nemoći da se priznaju neke neumitnosti u vođenju politike.\nI Nenad Prokić, kao jedan od glavnih ideologa i osnivača Liberalno demokratske partije, našao se pozvanim da našoj javnosti protumači novu političku liniju ove stranke, koja neće da zauvek bude neki prkosni, doduše i veoma hrabri Kalimero. Nenad Prokić se ne slaže sa ocenama da je došlo do pripitomljavanja Liberalno demokratske partije, već on tvrdi da gvozdena metla i dalje radi i da je ona do sada počistila Koštunicu i njegove satelite, Srpsku radikalnu stranku, otreznila Demokratsku stranku da se ne potčinjava manjim od sebe, doprinela jačanju građanskih snaga u Srbiji, naterala je Socijalističku partiju Srbije da se presabere i porazmisli o sopstvenoj budućnosti. Za nepune tri godine od osnivanja to nikako nije mali rezultat za gvozdenu metlu još uvek male političke partije, navodi ovaj politički čistač i aktivni nosilac gvozdene metle Liberalno demokratske partije.\nPartneri u ovoj neprirodnoj koaliciji, posebno se to odnosi na Demokratsku stranku, moraju dobro voditi računa jer za partnera u vršenju vlasti imaju ideološke jurišnike koji i dalje demonstriraju svoj građanski radikalizam. Pitanje je ko je sledeći na redu, jer gvozdena metla i dalje radi.\nKao mnogo puta do sada u političkim raspravama dolazimo do suštinskog pitanja, odnosa morala i politike i legitimiteta na kojem počiva određena politika. Kada se izgube osnovni moralni principi, dolazi do urušavanja svake politike. To je veliko iskušenje pred kojim su poklekle mnoge stranke i ličnosti u političkoj istoriji. Sudeći po razvoju događaja u političkom životu Srbije, ni Liberalno demokratska partija nije izuzetak.